Dhaabbileen gaazexoota US 380 wal gargaaranii pirz.,Tiraampi gaazexeessitotii ‘nyaapha biyyaa’ jedheen ufi irraa dhowwuutti jiran

Pirezidaantiin US,Doonaldi Tiraampi gaazexeessitota biyya isaatiin nyaapha biyyaa,warra dhara odeessuu fi paartilee siyaasaa jedhee maqaa akka akkaatiin yaama. Jarii kunilleen walgargaare ufi irraa dhowwuutti jira.Hujii gaazexxessummaa hojjachuu fi dhugaa jirtu dubbachuun nyaapha nama hin jechisiistu jedhee mormate. Gaazexoota dhiyoo tana dubbii tana ufii mormanii Tiraampi irratti qabsaahan keessaa tokko,Boston Globe. Dhaabbileen gaazexootaa 380 tahan oduu guyyaa guyyaan gabaasan malee fulaa yaada mataa ufii irratit barreessa Editorial page irratti sabqunnmatiin ,Media dhugaa dubbatuu fi dhugaa barreessuun nyaapha ummataa jedhanii maqaa balleessuun amala Ameriaatii mitii jedhan. Gaazexaa Kentikeeti The Darien Times ammoo nu nyaapha biyyaatii mitii  waan mootummaan dhoffate qonnee waan baafnuuf mootummaaf nyaapha taane jedha\n\nGaazexaan Poortilaandi The Portland Press Herald Maine keessatti bahu ammoo nyaaphii ummataa warra demokiraasii gadi qabee dhugaa dhosse dhugaa awwaalu jedhe barreesse. The New York Times,ammoo warra waan mootummaan hin jaalanne barreesuun warra dharaa jechuun ammoo demokriaasii Amerikaa balaatti geessa jedhee fuula Editorial ufii irratti barrresse. Gaazexoota qofaa mitii TV,Raadonii fi warri internet irra jirulleen pirezidaanti Tiraampi ufi irraa dhowwuu fi waan jedhaniin kana ufi irraa deebisuuf kurfoo jira. Akka yuniverstii gabaasii Hagayya 9-13 qorattee baaftetti namii Amerikaa harka 44 akkii pirezidanatii Tiraampi tahuutti jiru kun nama dhabbilee sabqunnamtii keessa hojjatu rakkoo irra buusa. Amerikaatti sabqunnamtiin[meida] guddoo humna qaba.Pirezidantii fi nama hedduu irratti dhguaa qotee baase hujii irraa jisse.


Gareen Talibaan Maadhee Waraana Afgaanistaan Tokko To’ate

Leellistoonni Taliban maadhee waraana Afgaanistan gama kaabaa to’achuu dhaan loltoota mootummaa hedduu to’annaa jala oolchuun kaan ajjeesanii jiran. Mooraan Chenaya kan Ghormachi keessa jiru to’annaa jala kan oole lola hamaa booda.


Xaaliyaanii Keessatti Riqichi Cabe Lubbuu Galaafate

Rooba yandoo har’a Xaaliyaanii magaala buufata doonii Genoa gama kaabaatti robe keessa riqichi konkolaataan irra darbaa ture hangi tokko jigee yoo xiqqaate namoonni 35 du’uu itti aanaa ministeerri geejjibaa biyyattii beeksisaniiru. Edoardo Rixi gaaffii fi deebii SkayNews24 jedhu waliin geggeessaniin riqichi barbaachisaan akkasii balaa akkanaa ittisuuf ijaaramuu dhabuun fudhatama hin qabu jedhan. Ministeerri geejjibaa Danilo Tonineli akka jedhanitti balaan hamaa akkasii arguun hedduu nama gaddisiisa jedhan. Kanneen ijaan argan keessaa tokko TV Xaaliyaaniif akka ibsetti ennaa balaan sun dhaqqabu konkolaataa saddeet ykn sagaltu riqicha sana irra ture. Dhaabbati oduu ANSA suraa riqichi sun huratee biilsaalee fi daandii baaburaa jala ture irratti kufe.


Yaadannoo Balaa bara 1998 Imbaasii Yuunaaytid Isteets’ Ka Naayroobi fi Daar E Salaam irratti Dhaqqabe

Kaleessa balaa Alqaayidaan bara 1998 Imbaasiwwan Yuunaytid Isteets Naayroobi fi Daar E Selaam irratti geessise magaalaa Naayroobitti sirni yaadannoosaa gaggeeffamee ooleera. Sirna namoota balaa Kanaan miidhaman yaadachuuf qophaaye kana irratti maatiin namooti lubbun darbee akkasumas angawoonni mootummaa Keeniyaa fi ka Yuunaytid Isteets irratti argaaniiru. Ganna digdama dura Alqaayidaan Imbaasiiwwan Yuunaaytid Isteetis gaanfa Afriikaa lama irratti balaa kana ka dhaqqabsiisee ture. Balaan kun ka dhaqqabee Imbaasiiwwan Yuunaytid Isteetis ka Naayiroobii fi Daar E Selaam irratti yoo tahu, yeros lubbuun namoota dhibba lamaa fi shantamaa ka darbe yoo tahu kuma shan ka ta’an ammoo miidhaan qaamaa irra gaheera. Yeroo san Imbaasiin Yuunaaytid Isteets ka Naayiroobii ture balaa Kanaan guutummaa tti waan barbadaayeef lafaa bakka dhibiitti ijaaramee, iddoo balaan kun ta’ettis namoota lubbuun darbe yaadachuuf siidaan yaadannoo ijaarameera. Waggaa wagganis namoota bakka kanatti miidhaan irra dhaqqabe yaadachuuf sirni yaadannoo gaggeeffamu kaleessa yeroo digdammaaf gaggeeffameera. Sirna yaadannoo magaalaa Naayirobiitti ta’e kana irratti maatiin namoota miidhaan irra dhaqqabee akkasumas angawootni mootummaa irratti argamaniiru. Mrs. Tedd Jeenopoolis obboleetii isaanii alas Imbaasii Yuunaytid ISteetis keessa hojjetaa turte balaa Kanaan dhabde, haga harraa madaan kun laphee ishee keessaa akka hin badin dubbatti. Ambaasaadder Goodeek, Yuunaytid Isteetis Afriikaa keessatti hojiin shorokeessumma akka hin baballanneef waan irraa eegamu ni raawwattillee jedhan. Sagantaa kaleessaa kana irratti fiilmiin yaadannoo namoota balaa Kanaan lubbuun darbee fi miidhaman fi sagantaan adda addaas gaggeeffameera. Yuunaytid Isteetis maatii namoota balaa Kanaan miidhamaniif yeros gumaa doolaara miiliyoona 42 kennitee turte. No media source currently available


Gamtaa Awrooppaa Fi Jaappaan Walii Galtee Daldalaa Mallatteessan

Gamtaan Awrooppaa fi Jaappaan walii galtee daldalaa haaraa kan godinaa dinagdee addunyaa guddicha uumuu walii mallatteessanii jiran. Kunis dinagdee addunyaa harka sadii kan ofitti haammatu. Walii galteen kun har’a Tokyo keessatti muummicha ministeeraa Jaappaan Shinzo Abe fi prezidantii gumii gamtaa Awrooppaa Donald Tusk fi prezidaantii komiishina gamtaa Awrooppaa Jean-Claude Junker gidduutti mallatteeffame. Walii galteen haaraan kun miseensota gamtichaan kan mallatteeffame isa guddicha ennaa ta’u dilaala meeshaalee Jaappaan gara Awrooppaa irratti ergamu irraa dhibba irraa harka 99 irraa kaasee jira. Kunis konkolaataa, meeshaa elektrooniksii akkasumas meeshaalee qonnaa gamtaa Awrooppaa irraa gara Jaappaanitti ergamu of keessaa qaba.


Prezidaant Doonaald Traamp Hoogganaa Raashiyaa Waliin Wal Argan

Prezidaant Doonaald Traamp Moscown kan ittiin qeeqamaa jirtu filannoo prezidaantummaa US kan bara 2016 jidduu seenuu haalutus hoogganaa Raashiyaa Vladimir Putiin waliin Helsinkii keessatte ennaa wal argan wal ga’ii gaarii qabaachuu isaanii dubbatanii deggersa qaban mul’isan. Wal ga’iin NATO waliin geggeessan gaarii ta’uu fi maallaqi guddaan walitti qabamuu dubbatanii Vladimir Putin waliin marii kana dura gaarii ta’e geggeesseen jira jechuu dhaan Trump ergaa Twitter maxxansaniin beeksisaniiru. Afaan yaa’ii nmana maree Paul Ryan fi waahiloonni isaanii siyaasaa kanneen biroon garuu Tramp ejjennoo isaan Putin deggeruuf qaban balaaleffachuu itti fufaniiru. Rayaan akka jedhanitti Raashiyaan filannoo keenya jidduu seenuun ifaa ta’uu isaa beeksisamuu qaba jedhan. Republikaanonnii fi Demokraatonni hedduun ejjennoo isaanii kana balaaleffachuu dhaan kan nama qaanessu jedhan.


Faransaay duula korommii kubbaa miilaa bara 2018 mootee gammachuti jirti, Harii Kane fi Luka Modric kophee warqii fi kubbaa warqii badhaasan

Waancaa kubbaa miilaa addunyaa baranaa FIFA 2018 biyyaa fi naannoo 200 caalaatti wal dorgomee biyya 32tti keessaa filatanii lamatti eegee walti aane; Faransaayii fi Kirooshiyaa.Faransaay Kirooshiyaa 4-2 mootee waancaa irraa fudhatte.Dorgommii marroo 62 taphatan tana irratti goolii 169tti gale. Gareen dorgommi tana moote doolara miliyoona 40tti dhiyaatu mooti. Akkuna kanaan Harry Kane kophee goolii 6 Ingilaandii galchee kophee warqii badhaasan Luka Modric tapahtaan Kirooshiyaa ammoo kubbaa warqii badhaasan Kylan Imbaappeellee nama diqqeennaan waancaa kubbaa miilaa irratti goolii gachee badhaafame. Kirooshiyaan biyya diqqayyoo nama miliyoona 4 oli qabdu biyya hedduu ufi jalaa qaqaarisaa Faransaayiiin walti martee moohan. Faransaay bara 1998 waliin ta baranaa waliin marroo lama waancaa kubbaa miilaa moote.Goolii Faransaay tana lama ijoollee biyya isaaniitii taphatan hidda Afrikaa qabanitti galcheef. Gooliin qaraa daqiiqaa 18 irratti taphataa Kirooshiyaa Mariyoo Manduzkiitti dogongoraan mataan goolii ufitti galche. Faransaay goolii lammeessoo ammoo adabbii argattee galfatte sadeessoo gurbaa dhalootaa Afirkaa maatiin isaa biyya Giinii, Paul Pogbaati galcheef.Akkii innii itti galchee fi humnitii innii galcheen waan afaan nama qabachiisaati.N Poogbaan Manchester United taphataa akka bara 2016tti mindaan isaa paawondii miliyoona 15.6.Mario Mandukzii kubbaa namicha Faransaayii goolii eegu balbalauma goolii duratti irraa buufatee galfate.Ivaan Periskiitti galcheef. Jabeennii garee Faransaay akka leenjisaan isaanii jedhutti ijoollee Afirkaa hedduu tapachiifachuu. Garee kubbaa miilaa Faransaay keessaa ijoolleen 14 namii akka Paul Pogba, Kilylian Imbaappee, fi Samuel Umtiti faattti jira. Saamuel nama ganna 24 dhalootaan Kaameruun. Baarseloonaa fi Faransaayii taphata. Kiliyaan Imbappeede gurbaa ganna 19ti eegii Peeleen dorgommii waancaa kubbaa miilaa bara 1958 irratti isa gannii 17 goolii galchee asitti Impeebeen nama jalqabaa ka ganna 19tti dorgommii kubbaa miilaa irratti goolii galche. Tanumaaf badhaafamellee. Gurbaa kun Paris St. Germen, kialbii Faransaayiitii taphata.Mindaan isaa akka bara 2018ti Euro miliyoona 17.5. Imbaappeen ganna kana goolii afur Faransaayiif galche. Badhaasa warqii dorgommii tana irratti kennaniif, qubee warqii gurraallee dhaaba ijoollee nama miidhame ispoortii hojjachiisaa jajjabeesanii fi hospitaalatti wallaananiin,Premiere De Corde jedhanii kenna. Kirooshiyaan biyya diqqayyoo lola ganna 5tiin bara 1991 Yugosilaaviyaa irraa cittee baate.Faransaay jabeenna kubbaa miilaatiin beekan dhahuma dhooftee jilbiifachiiste.Tapha daqiiqaa 45 qaraa irratti kubbaa ufumatti qabaadhattee Faransaay buffisiifte. Kalee moohanii waancaa dhabdee lammeessoo taatullee akkii isiin itti taphatte humaa fi dandeettii jarii kubbaa miilaatii qabu qalbii fi garaa dhaloota itti aanu keessaa waan baddu hin fakkaattu. Imbaappee fi Modric Namicha Kirooshiyaa taphatu Luka Modric ammo kubbaa warqii badhaasan.Imbaappeen ka Faransaayii taphatu ammoo nama ganna diqqaa ka ganna 19tti waancaa kubbaa miilaa irratti goolii galcheen badhaasan. Modric lakkoofsa 10 keeyyatee Real Madriidiif taphata. Modriciin amma ganna 32 kun gaafa diqqaa baqataa kaambii baqaalleetti galee beeka. Gurbaan Beljiyeemii goolii eegu Tibahut Koritous ammoo glove, waan harkatti keeyyataii goolii eegan warqi badhaafame.


Eennutti mirgaan galata,miila eennuu kophee warqii itti naqan? Ilaa fi gurrii addunyaa faanuma Kirooshiyaatii fi Faransaay jira

Biyya tamitti moo'ee mootummaan galata?Soddomii lamatti addunyaa walti duulee 2tti shaampiyoonaaf walti hafe; Kirooshiyaa fi Faransaay.Biyyiti tun lachuu km 7,685 wal irraa fagaatti. Amma ammoo maruma martee joolleen jara lachuutii istaadiyoomii Rashiyaatti walti marte. Biyyitii lamaanuu dorgommii kubbaa miilaa addunyaa FIFA 2018 irratti miila hedduu dandamattee asi geette. Waan miilii jara lachuu nama tolche ammoo biyya tapha keesaa jarii baasetti beeka. Faransaay eessaa dhuftee eessa geette? Garee Awustiraaliyaa 2-1 lafa keette. Peeruu ammoo 1-0 biraa galte Denmaarki 0-0 gargar galte Arjentiinaa 4-3 lafa buufte Uraagaay ammoo 2-0 garafe Beeljiyeem ammoo 1-0 ufi duraa gorsitee goolii 13 harattee asi geetti . Kirooshiyaan akkam taatee waancaa kubbaa miilaa ka qaraa geettee Faransaayiin walti marte? Baraqi walti jettee Naayjeeriyaa 2-0 qaarifte, Arjentiinaa 3-0 tumatte Ayislaandii 2-1 adabde Denmaarki 1-1 gargar bahanii adabbiin 3-2 irra aante Raashiyaa 2-2 walqixxee bahanii adabbiin 3-2 bira galte Ingilaandi ammoo 2-1 bira yaate dheebuu galchite. Warra walti hafe kana biyyaa fi biyyeen isaanii qofaa miti ilaa fi gurrii addunyaalleen faanuma jirti. Ummatii Faransaay ummata miliyoona 70 dhiyaatu qaba ka Kirooshiyaa ammoo miliyoona 4.3. Warrii lachuu ijoollee isaanii kilabii byya alaa jiran guurratee dhufateen.Ijoollee miila isaanii miliyoona hedduun bitatan. Miila nama 22 yoo walti deebisan doolara biliyoona hedduu itti baasanitti dirree Raashiyaa keessa waliin taphataa jechuu. Kirooshiyaan bara 1991 keessa Yugosilaaviyaa irraa cittee addunyaatti dabalamte.Gaafasii asitti marroo shan waancaa kubbaa addunyaatti dorgomte. Ijoolleen Kirooshiyaa amma waancaa kubbaa miilatii taphattu tun hagii tokko gaafa biyyitii isii bilisoomte dhalatte. Luka Modric,lakkoofsa 10 keeyyatee Kirooshiyaaf jidduu taphatu kun gaafa biyyitii isaa bilisoomte ijoollee kaambii baqaa warra isaa waliin jira. Biyyitii diqqayyoon ummata miliyoona diqqaa qabdu ka waancaa kubbaa miilaatii dabarate Kirooshiyaan duratti,Uraagaay abra 1950 keessa. Dejan Lovren, lakkoofsa 6 keeyyatee Kirooshiyaaf kubbaa goolii irraa dhowwu kun kialbii Liver Pooliiti bitatan. Akka herrega isaatti jabeennii Kirooshiyaa qalbii fi obsa keessa jira.’Waraanii keessa dabarrelleen waan hedduu nu barsiise. “Namii kubbaa miilaa qofaan nu hin beeku asi achi gaafa bilisummaa teennaa qofaa mitii waan egeri nu addunyaa keessatti hojjachaa yaanuun nu beekan jedha,” Dejan. Isaayyuu EPL keessa Ingilsiih Premier League bitatte. Mindaan isaa bara 2017 keessaa Paawondi UK miliyoona 5.2. Miila eennutti kophee warqii itti kaahan re? Waancaa kubbaa miilaa addunyaa tana irratti nama goolii hedudu galche kophee warqii kaan ammoo kubbaa warqii badhaasan. Haga ammaatti namicha Ingilaandi Haari Kanetti gooli 6 galchee dura jira. Namii akka Ronaaldoo faatii goolii 4n jala jiran. Adoolessa 15,2018 saatii Waashinton DC 11am irratti Mooskoo istaadiyoomii Luzhniki keessatti waan bara hedduu waliin eegachaa bahe walti gadi lakkisa. Isanii Itoophiyaa jirtaniif ammoo galgala saatii 12ti.


Kirooshiyaan miiluma Arjentiinaa 3-0 carassiteen Ingilandillee 2-1 cal tolchite dheebuu ganna 52n galchite waancaf Faransaayiin walti marte

Adoo silaa jedhanii woma ‘guddaan sun jigee bubbii…’jedhan.Kirooshiyaan tapha hardhaatti adoo namii 78,000 bahee daawwatuu ittuma ciniinncahaa Ingilaandi dhahuma dhooftee ufi duraa girsite. Indilaandi eegii bara 1966 waancaa kubbaa miilaa mootee womaa hin argannee hardhallee dheebuu boora. Dhalootii Kiroshiyaa ganna 5 lolee biyya ufii bara 1995 keessa harka Yugosilaviyatii baafatee lola ganna shaniitiin bilisoome. Ummatii Kirooshiyaa akka henna bara 2017 miliyoona 4.28. Biyya diqqayyoo hagana ta Waancaa Kubbaa Miilaatii dabartee asi geette ta qaraa Uraagaay (1930) lammeessoon Kirooshiyaa. Kirooshiyaan Naayjeeriyaa 2-0 dhuqi tolchite, Arjentiinaatti dabarte isiillee 3-0 cinaacha lafaan geette, Raashiyaan walti gadi dhiisan isiin ammoo dhahuma dhahanii lanqaansoo jigan, 1-1. Eegee ammoo adabbin (kubaa hindiriffoo kaahaniifii)4-3 ufi irraa galchite. Ayis Laanditti dabarte isiillee 2-1 lola kubbaa miilaa addunyaa keessaa baafatte. Akkanuma tahaa biyya hedduu ufi jalaa haharcaaftee hardha ammoo Ingilaandiin walti gadi lakkisan. Ingilaandiif Kiheeran Tiriper daqiiqaa 5esson irratti keessa buuseef 1-0 taate. Boqonnaa bahanii daqiiqaa 68essoo irratti ammoo gurbaan Kirooshiyaa Ivan Piriskii liphi goolii Ingilaadnitti liphi tolchee 1-1 tahan. Wal dhabanii jennaan daqiiqa 30 daraniif adoo taphii dhumachuuf daqiiqaan liliphisuu gurbaan Kirooshiyaa Mariyoo Manduzkii daqiiqaa 109essoo irratti itti cuqqaaltee Ingilaandiin guddoon taan jiddee bubbisaa dabartee sadarakaa sadeessoof Beeljiyeemiin walti marte. Ingilandi bara 1966 keesa waanca kubbaa miilaa moote eegisii suniiyyuu dheebuu qabdii hardhallee dheebuu ganna 52n galte. Isiillee barana Tuniiziyaa 2-1,buufte Panaamaa ammoo 6-1 tumattee Kolombiyaatti dabaratee 1-1 gargara galan.Wal dadhabanaan kubbaa hindirfoo(adabbii) kaahainiif 2-0 ufi dura qajeelchite. Dhalootii Kirooshiyaan haarahii ufuma addunyaa keessa bibilliqumatti jira. Ijoolleen isiin abadattu Luka Modrick, Ivaan Raktikii fi Mario Manduzki fa. Ijoollee Ingilaandi dorgommii kubbaa miilaa baranaatiif dhufatteen 23 keessaa 18 miilaa haaraa.Armaan duratti waancaa kubbaa miilaa hin taphanne. Ijoolleen Kirooshiyaalleen kahima nama isiin dhufatteen 23 keessa 13 warra bara 2014 waan kubbaa miilaallee taphate. Manaajerii Kirooshiyaa Zlatko Dalic ijoolleen teenna tapha walti aanu saatii lama lamaa taphatanillee Ingilaandi waliin gammachuun taphannaa jedha. Ijoollee Kirooshiyaa jajjaboo miila isaaniillee dooalra miliyoona hedduutiin bitan keessaa Luka Modrić #10(real Madrid) Real Madrdi dhuftaniin mindaa isaa akka henna bara 2013tti ganantti pawondi miliyoona 6, Domagoji Vida Turkii yaammatan #24 keeyyata,Ivan Raktik ammoo Barseloonaa dhufataniin #7 keeyyata.Marko Danzuki Juventuusii yaammatani #17 keeyyaa. Kirooshiyaan akkuma bara 1991 Yugosilaaviyaa jalaa bilismmotee addunyaatti dabalamtee bara 1998 waliin haga ammaatti marroo shan waancaa kubbaa miilaatii dabarte. Ta hardhaa waliin marroo shan waancaa kubbaa miilaa tapachuutti jirti. Amma Sanbata guddaa waancaaf Faransaayiin walti marti.


Donaald Traamp: Jarman Booji’amtuu Raashiyaa Taate

Gurmuun Walta’insa Biyyoota Atilaantik gama Kaabaa yokaa NATO, har’a walga’ii isaa waldura dhaabbannaan jalqabe. Prezidaantiin Yunaayitid Isteets – Donaald Traamp, “Gamtaa Awurooppaa keessaa biyyi guddoo fi duurettiin – Jarmaniin, booji’amtuu Raashiyaa taate” jechuun qeeqan. Har’a ganama ennaa barreessaa muummicha-NATO wajjiin walga’anitti kan kana dubbatan – Prezidaant Traamp, Jarmaniin akka Kaampaaniin Inerjii Raashiyaan ujummee isaa galaana ishee keessa dabarfatu Jarmaniin eyymamuu balaaleffatan. “Jarmaniin karaa irraa baatee, waggatti biliyoona hedduu Raashiyaadhaaf baafti.” Jedhan – Traamp. Chaansilarittiin Jarmany – Angelaa Merkel immoo, booda deebii kennaniin, “to’annaa Raashiyaa jala jiraachuun maal akka tahe ijoollummaa kiyya irraa jalqabeen beeka. Garuu, dhimma Inerjii irratti Raashiyaa waliin walii-galtee qabaachuun, jaarraa 21ffaa kana keessatti, Jarmanii boojuu Raashiyaa hin taasisu” jedhan.


Tokkummaan Mootummotaa fi Gamtaan Afrikaa Deggersa Barbaadamu Kennuuf Qophii Ta’uu Ibsan

Jaarmayoonni lameen walgahii waggaa kan yeroo lammataaf gaggeessan xumuura irratti Finfinnee keessatti ibsa kennanii turan. Barreessaa dureen Tokkummaa Mootummotaa Antoniyoo Gutarrees Wiixata darbe akka ibsantti hariiroo haaraan Itiyoophiyaa fi Ertraa giddutti jalqabamuun qilleensi nagaa jiraachuu agarsiisa jedhan. Kunis biyyoota lamaanis ta’e ardii Afrikaa bira darbee addunyaaf abdii guddaa dha jedhan. Knaaf deggersa gaafataman mara gochuuf qophii akka ta’an hubachisanii jiru. Gama kaaniin dura ta’aan komiishina Afrikaa Musaa Faakii Maamaat haariroo gaarii biyyoota lamaan gidduutti jalqabame gammachuu guddaan simanne jedhan. Kunis uummanni Afrikaa nagaa fi tasgabii ardii ofii keessaaaf fedhii akka qabu agarsiisa jedhan. kanaafis deggersa keenyaan biraa hin hafnuu jedhan. Gabaasa guutuu caqasaa. No media source currently available


Muummichi Ministeeraa Paakistaan Duraanii Malaammaltummaan Himataman

Manni murtii farra malaammaltummaa Paakistan muummicha ministeeraa duraanii Nawaz Shariif hidhaa waggoota 10n adabuu dhaan isaanii fi ijoolleen isaanii attamiin biyyoota alaa keessaa qabeenyaa qaqqaalii ta’e qabaachuu akka danda’an ibsuu dhabuu isaaniin immoo doolaara miliyoona 10.5n adabee jira. Manni murtichaa intala isaanii Maryam Nawaz-nis hidhaa waggaa torbaan adabee jira. Qabeenyaa maatii intalli isaanii of harkaa qabaniif illee doolaara miliyoona 2.5 akka baasan adabee jira manni murtii kun. Abbaan alangaa Sardar Muzaffar Abbasi tuuta oduuf ibsa kennaniin qabeenyaan jiru martinuu mootummaa Paakistaaniin akka to’aamu ajajee jira jedhan. qabeenyaan gaaffii kaasise London bakka jireenyaaf qaalii ta’e keessatti argama. Shariif fi intalli isaanii yeroo ammaa magaalaa galma mootummaa Britain bakka haati warraan isaanii wal’aansa dhibee Kaansarii fudhataa jiranitti argamu.


Ministeerri Dhimma Alaa Ameerikaa Kooriyaa Kaabaa Daawwataa Jiru

Ministriin dhimma alaa US Mike Pompeo marii jalqabaa kan guyyoota lamaa kooriyaa kaabaa keessatti geggeessan kan sagantaa meeshaa Nukleraa Pyongyang dhaabsisuu irratti fuuleffate xumuranii jiran. Mariin ku kan dhaga’ame dhaabi tika nagaa US hoogganaan Kooriyaa Kaabaa Kim Jong Un sgantaa isaanii nuklera oomishuu itti fufanii jiru jechuun xiinxala isaa erga dhiyeessee booda. Mariin kun Sambata borii itti fufa. Pompeo-n waadaa Kim baatii darbe ennaa gumii Singaapoore odolattii Kooriyaa nuklera irraa qulqulleessuuf seenan akka to’atan Prezidaant Doonaald Traampiin ramadaman. Angawaa gameessi US kun har’a angawaa paartii biyya bulchuu fi hoogganaa tika nagaa Chaayinaa duraanii Kim Yong Chol waliin wal arganii jiran. Pompeo-n waggaa kana yeroo sadaffaaf Kooriyaa Kaabaa daawwachuu isaanii ti.


Dhumatte dubbiin!Ingilaandi Kolombiyaa 4-3 dhuqi tolchitee biyya 8n waancaaf walti hafan taatee gammachuun akkana xixinnixxe

Silaafuu Ingilaadni akkuma durii kaan dhaba galti maan. Kun yaada nama hedduu. Fkn tapha gugurdaa addunyaa irratti tapachuma taphattee yoo eegee geettu moohamti Ingilaandi,Woma akka falfalaa irratti eegan. Akka kanaan bara 1990,1996,1998,2004,2006 fi 2012 keessallee tapha gugurdaa moohuma mootee adabbii taanaan moohamte. Ganna 20 woma akkanaa kana keessa baate. Amma barii ka miila ijoollee haaraati tanaaf akkana gammachuun xixinnixxi. Jarii kun eegii Siwiidin Siwitzerlaandi 1-0 dabsattee biyya 8n walti hafanitti dabalamte baraqqi walti jedhe. Koloombiyaa fi Ingilaandi wal dhahuma dhahanii daqiiqaa 120 keessatti 1-1 walqixxee bahan,lanqaansoon jigan. Goolii Kolombiyaa ta hardhaa Haarii Kaneetti daqiiqaa 57essoo irratti adabbii dhiitee galcheef. Yeerii Miinaa ammoo daqiiqaa 93ssoo irratti dhiitee Kolombiyaaf galche. Wal dadhabanii walqixxee tahanii jennaan kubbaa hindiriffoo ykn adabbii kaahaniif. Warra Kolombiyaa adabbii ykn hindiriffoo dhiiteef keessaa Kaarloos Baakaa fi Maatiyuus Uribee dhiitani dhabanii Radaamel Falkoo,Juwan Kuwadraadoo fi Luyis Muuriyeel ammoo hin galchaniif. Ingilaandiif ammoo Jordan Handerson malee Haarii Kanee, Maarkiyuus Raashfoordi,Kiraan Tiripperii fi Erik Daayer hin galchan. Kolombiyaan armaan duratti marroo shan Ingiliiziin wal dorgomtee marroo cufaa Ingiliizumatti moo’a.Gaafa bara 2005 keessaa New Jersiitti waliin taphattanillee Ingilaanditti 3-2 dabsate.Gaafas Maaykil Owenitti goolii sadi galcheef. Waancaa kubbaa miilaa addunyaa irratti ammoo bara 1998 waliin taphatanii gaafasillee Ingiliizitti 2-0 moo’e. Gaafas Daren Andersonii fi David Beekamitti goolii galcheef. Leenjisaan isaanii ka gaafasii Gareth Southgate hardhallee itti aanaa leenjisaa tahee barcuma irraa mullata. Kolombiyaan dorgommii waancaa kubbaa miilaa 8n armaan dura taphatte sadeenuu irratti takkuma goolii dhabdee hin beettu. Bara 1998 ka Ingilaandi waliin taphatte qofa duwwaa galte. Waancaa Kubbaa Miilaa baranaa dhumachaa deemuutti jira.Biyya 32 walti dibi jedhan keessaa 16 eegee aanee sunillee keessaa amma 8ti walti hafe. Sunilleen lamatti waancaaf walti hafuuf yaa’a.Jimaata ammoo Biraazliii fi Beljiyeem,Uraagaayii fi Faransaayitti waliin taphata. Ingilaandi iftaanii duubaa Adoolessa 7 Siwiidin waliin,Raashiyaalleen gaafasuma Kirooshiyaa waliin taphatti. Achii ammoo warra sadarkaa fi waancaa taphatu lamaanti walti mara.Waancaa Kubbaa Miilaa kun Adoolesa 15,2018 dhumata. Haga ammaatti marroo 56 taphatanii goolii 146 walti guuran.


Biraazil dhahuma dhoftee Meksikoo 2-0 qaarifte, Beljiyeem daqiiqaa 10 keessatti goolii 3 itti guurtee Jappaan ufi irraa galchite

No media source currently available Marroo 54 taphatanii goolii 143 gale. Ta kalee fi hardhaa isiinuu baasuma a hindiriffoo ykn adabbii kaahan waliin goolii 32 walti guuran. Tapha hardhaatti Biraazil dhahuma dhooftee Meksikoo 2-0 afaan qabsiifte. Meksikoon ganna 32 keessatti takkuma akkana hin taane. Beljiyeemilleen eeguma dhuftee ka taphilleen dhumachuuf daqiiqaan liliphisu kubbaa akka dhagaachaa goolii Jaappaaniitiin aatee mudditee daqiiqaa 11 keessatti goolii 3 galchitee Jaappan dhaantee tapha keessaa oofatte. Tapha baranaa irratti biyyitii duuba dhufanii daqiiqaa 90 keessatti goolii 3 itti galchanii moo’an Jaappanuma.Jappaanilleen akka malee dhowwatte. Waancaa kubbaa miilaa bara 1996 irratti Poortugaal Kooriyaa Kibbaa 0-3 irraa kaatee dhaqqabattee 5-3 moote.Beeljiyeem hardha malee takkuma biyya 8n waancaaf walti hafan hin taane. Tapha baranaa kana irratti haga ammaatti Beeljiyeem qofatti goolii 9 galfatee tokkeessoo jira.Beeljiyeem tapha shan Jaappan waliin taphatte keessaa kanuma qofa moote. Walumattuu deebisanii yoo laalan tapha baranaa kana waan hedduun himan. Korommiin kubbaa miilaa addunyaatti mataa baafatte hedduutti keessaa gale.Warrii tuffatan ka akka Raashiyaa faatii hedduutti mumullate. Fkn Ayislaandi fa. Tapha baranaa woma hedduun himan.Kubbaan Kuukkittiin, barrttiin elelleen, barruu qaxxaamura, ta dhiirtii reebuu itti qaxxaamurtu,yoo achii dibi tolchan karfaffaahaa dabarti. Hardhaa,kalee fi guyyaa dheengaddaallee dhiira hedduutti tanuma irratti walti raphe jechaa oole. Yoo miilaan dibbisanii, mataan jikkisanii, qomaan ammoo dhowwatan feetu murxuxxaahaa, roggollaa’aa,feetu ammoo barrisaa gara itti erganitti dabarti.Yoo tolte ammoo calawwi gooliitti jettee keessa birbirfatti. Kaan duratti bindiirfataa, kaan itti jilbiiffata,ka fedhu jalatti quphana akkuma dandhaniin ufi irraa dhowwan.Hagii tokko tana dadhabee imimmaan cophsaa keessaa gala.Ka isiin taateef ammoo gammachuun xinniqaa garuma itti galetti gala. Jaapan,Meksikoo,Poortugaal,Ispeeyin, Arjentiinaa faatii jara dhahuma dhahanii cinaacha lafaan gahan. Jara kana hardha, kalee fi guyyaa dheengaddaa goolii hedduu itti fa’anii duula korommii kubbaa miilaa keessaa oofan. Hardha Biraazililleen Meksikoo 2-0 irraa galchite.Meksikoon ganna 32 keessatti takkuma akkana hin taane.Goolii qaraa Neeymaritti 51’ Biraaziliif keessa buuseef,ta lammeessoo ammoo Roobertootti 88’ irratti itti cuqqaaleef. Jari kun qaraa dhiira wal beettuu marroo 40 caalaa waliin taphate, haga guddaan Biraazlilumatti moo’a.Biraazil qaraayyuu marroo 5 waancaa kubbaa miilaa dabsatte( 2002, 1994, 1970, 1962, 1958). Ronaaldoo fi Meesiilleen korommii kubbaa miilaa tapha baranaa keessaa oofan gugurdoo addunyaa keessaa ka duraati. Uraagaayiin Poortugaal 2-1 moote tun armaan duratti marroo sadii waancaa kubbaa miilaa irratti biyya tana waliin taphatte.Baruma kana qofa Uraagaay Poortugaal moote. Ronaaldoon ‘asii achi maan taata?’ jedhanii jennaan womaa dubbachuu hin fedhu jedhee eegee luuxxee,gurra buusee harkaa qabatanii istaadiyoomii keessaa fuudhanii bahaniin. Ronaaldoon amma gurra buusee tapha keessaa bahe kun tapha barana irratti tapha tokko irratti goolii sadii galfate.Arjentiinaallee woma Poortugaal tolchan isiillee tolchan. Isii fi Arjentiinaan ammoo 1-1 waqixxee bahanii eegee ammoo kubbaa hidiriffoo ykn adabbii kaahaniif Faransaay 4-3 dabsatte. Meesiin kun Waancaa kubbaa miilaa ganna 4n duubatti Qataaritti taphatan waan itti deebi’u hin fakkaatu. Yoo Faransaay diidumatti baaftee Arjentiinaa wayaa irraa fuutee dhaantu taphataa isii ka durii Diyaagoo Armaandoo Maradoonaa fuluma taahutti lafa riga. Warrii Raashiyaa fi Kirooshiyaa goolii eegu kalee akkuma jabaa goolii ufi irraa dhowwate.Denmaarki ammoo Kiriishiyaatti 3-2 fa’achiisee biyyatti galche.Jarilleen wal dadhabee jennaan hindiriffoon gargar baasan. Raashiyaa fi Ispeeyin Raashiyaan sadarkaa kubbaa miilaa FIFAn barana baaseen addunyaa 70essoo jirti. Ispeen ammoo 10essoo.Raashiyaan keessummaa kuma dhibba hedduutti itti dhuftuu fi dandeettii kubbaa miilaa laaftuu waan qabduuf eessaayyuu hin geettu jedhanii wa jechaan bahan. Taatullee eegii jalqaba tapha baranaa irratti Sawudii Arebiyaa 5-0 itti awwaarsite mataan dubbi toleef.Kalee Ispeeniin wal mixichaa oolanii saatii lama wal irra turan. Taphaan Ispeentti caale.Gurbaan Raahsiyaa goolii eegu Ikon Akinfeev gooli keesatti bindiirfamchuma bindiirfate kubbaa hedudu ufi irraa dhowwe. Tapha irratti 1-1 gargar bahani jennaan jarallee kubbaa hindiriffoo ykn adabbi kaahaniifii gargar baasan. Akkuma kanaan Raashiyaan hindiriffoon ykn adabbiin 4-3 moote. Raashiyaan biyyumaa fi biyyee isii keessatti shaampiyoonaa waancaa kubbaa miilaa addunyaa bara 2010 Ispeeyin dhahuma dhooftee qaarifte.Ganna 48 keessatti asi geette Raashiyaan.Raashiyaan amma Kiroshiyan walti marte. Namichii Ispeeyinii taphatu Andirees Inestaa lammata Ispeeyin fulaa bu’ee hin taphadhu jedhee kakate.Inestiyaan nama ganna 34ti marroo ganna 12 keessatti 131 garee Ispeeyiniif tapahtee. Tapha kalee irralleetti daqiiqaa 85eso iraalleetti diqquma Raashiyaatti hin galachin.“Barii keenna jabaa fi midhaagaan kaan ya dhumate yoo tokko tokko wannii cuftii akka fetetti sii hin hobbaatu jedhee Inestiyaan.” Goolii itakkitti innii bara 2010 waancaa kubbaa miilaa addumyaa Afrikaa kibbaatti taphataniitti Ispeeyin shaampiyoonaa tolche. Inestiyaan ji’a dabrellee Barseloonaatti nagaa dhaamatee fuula Chaaynaatti qajeelfatee itti dhaabate. Denmaarki fi Kirooshiyaa Kirooshiyaan gaafa Arjentiinaan waliin taphatte sadeenuu isiitti Arjentiinaan cinaacha lafaan gahe.Tapha qaraa irratti 3-0 dhukessite ka lammeesoo ammoo 2-1 dhuqi tolchite.Guyyaa dheengaddaa ammoo adabbiin 3-2 itti galchitee duula kubbaa miilaa addunyaa keessaa galchite. Humnuma suniin Denmaarkiin waliin taphattee waluma irra oolanii walqixxee 1-1 gargar galan. Eegee ammoo kubbaa hindiriffoo ykn adabbii kaahaniifii Kirooshiyaan 3-2 moote.Gurbaan Kirooshiyaa goolii eegu sadii qabeef.Taphataan Kirooshiyaa Zlatko Dalic kubbaa adabbii dhiitee dhabullee biyyitii isaa tanuma keessa moote. Waancaan kubbaa miilaa kun Adoolessa 15,2018 dhumataa.Bori ammoo Koloombiyaa fi Ingilaandi itti aanee ammoo Siwiidinii fi Siwitzerlaanditti taphata.


Abuuna Fraansiis Marii Ertraa fi Itiyoophiyaa Faarsan

Afrikaa keessatti wal- waraansa yeroo dheeraaf gaggeeffame keessaa tokko kan ta’e kan Ertraa fi Itiyoophiyaa kan ilaaleen mariin karaa nagaa gaggeeffamuu oduu gaarii dha jechuun Abuniin kaatoliika Romaa Poop Fraansiis faarsanii jiru. Dhaabbati oduu Ashooshiyetid press akka gabaaseetti Pope Fraansiis kan kana dubbatan Dilbata kaleessaa amantoota waltajjii pitiis burg tii sirna kadhataaf walitti qabameef ture. Walitti bu’iinsa gaggeeffamaa jiran hedduu keessaa Ertraa fi Itiyoophiyaa giddutti yaadii haaraan jalqabame kun seena qabeessa jechuun dubbatan pope Fraansiis. Mootummonni lameen waggaa 20 booda walii wajjiin waa’ee nageenyaa dubbachuun biyyoota gaanfa Afrikaa ta’an lameenii fi guutuummaa ardii Afrikaa tti qaanqee abdii saaqe jedhan.


Koromtoon Kubbaa Miilaa Addunyaa Biyya 16ti Walti Hafe, Hardha Hafuura Walti Fudhatanii Wal Irraa Oolanii,Bori Dhadhawachaa Walti Kakka'an

Dhani keessaa wal dhidhimsan,dhadhawachaa walti kakka'an. Okolaa keesaa galanii dhidhiibahcaa walti dacha'an. Akkuma kanaan biyya 32 keessaa 16 qoftii walti hafe. Ardiin cuftii duula koromto kubbaa miilaa kanaa nama 23-23 walti ergatte. Afrikaan cuftii ya keessaa galte Jermenilleen qaata faana dabarte. Jermeniin Shaampiyoonaa bara 2014ti Kooriyaa Kibbaa 2-0 dhahee lafa buuse dorgommii addunyaa keessaa galche.Jermeniin waan hamtuu taate. Afrikaan galtullee walumattuu goolii 12 galfattee keessaa yaate.Ijoolleen isii kilabii akka akkaa keessaa dorgommii tanaa jedhanii Raashiyaa dhufan taanilleen namuu garuma jirutti dachahe. Warrii walti hafe 16n sadarkaa Dhahanii walbuusuy Knock out stage baanan kaan keessa jiran.1938 Warri dabre Faransaay, Arjentiinaa, Uraagaay, Poortugaal, Ispeen, Raashiyaa, Kirooshiyaa,Denmaarki,Meksikoo,Siwiidin, Ingilaandi, Beljiyeem, Biraazil, Siwiitzerlaandi, Jappaanii fi Koloombiyaa. Jarii walti hafe kun bori walti kakka’a.Guyyaatti tapha lama taphatan.Bori Faransaayii fi Arjentiinaa,Uraagaayii fi Poortugaal. Arjentiinaa fi Faransaayilleen warruma ufi jibbaatetti asi gahe.Arjentiinaa goolii Maarqoos Roojoo Naayjeriyaatti galchetti asiin gahe. Arjentiinaa fi Faransay armaan dura maroo 4 waliin taphatanii cufaa Arjentiinaatti dabsate.Taphattootii Fransaay akak lenjisaan isaanii jedhetti fayyaa qixxee qabanii namu hinuma taphata. Arjentiinaan ammoo Sergiyoo Aguheeroo tapha jalqabaa irratti fulaa Gonzaaloo buuftee tapachiifachuu fi dhibaachuu isii irratti yaada lama qabdi. Uraagayaaii fi Poortugaal ammoo takkuma dorgommii kubbaa miilaa irratti walin hin taphanne. Dorgommii kubbaa miilaa addunyaa baranaa irratti goolii 122 gale marroo 42 taphatan.Namii goolii hedduu galche kophee warqii badhaafama. Akka ammaatti gurbaa Ingilaandi Kane Heeriitti 5 goolii shan qaba. Kiristiyaan Ronaaldoo fi Lukaakuun ammoo goolii 4-4. Akka gareetti Uraagaayii fi Beeljiyeemitti qabxi 9 qaba Faransaay 7 kaan sunii gadi. Korommiin kubbaa miilaa tun borii baraqqi walti jettii abbaa xaxatee keessaa galu walumaan laalla.


Guyyaa Dararamtoonni Sadarkaa Addunyaatti Itti Yaadataman

Waxabajjii 26 addunyaa irratti guyyaa namoota dararaan adda addaa irra ga’e kan ittiin deggersa akka argatan ta’uun yaadatama jedhan barreessaa dureen tokkummaa mootummotaa Antoniyaa Gutarrees. Dararaan nama irraan ga’uu kam iyyu waan fudhatama hin qabnee fi sababaa tokko kan hin qabne dha jechuun barreessaa dureen tokkummaa mootummotaa Antoniyoo Gutarees dubbatanii jiru. Labsii yeroo hatattamaa, tasgabii dhabiinsa siyaasaa ykn duula waraanaa keessatti iyyu yoo ta’e dararaan dhaqqabuu hin qabu jedhan. Kanaaf kanneen dararaan adda addaa irra ga’e akkasumas maatiin isaanii cina dhaabachuun dararaa dhabamsisuuf waadaa seenne kabajuu qabna jedhan Gutarrees. Isin dhaggeeffattonni keenya Oromoota dararaan adda addaa irra ga’e keessaa eenyuun yaadattu?Nu barreessaa. No media source currently available


Ijoolleen Koolu Galtootaa Maatiiwwan Isaaniittii Adda Hin Ba’an: Angawoota Ameerikaa

Angawaan seera daangaa eegsisu gameessi, angawoonni yeroo ammaa imaammata bulchiinsa Traamp kan nama seeraan ala biyyattii seene to’annaa jala oolchuu jedhu hojii irra oolchuu kan hin dandeenye ta’uu beekameera. Angawoonni yeroo ammaa imaammata maatiiwwan ijoollee isaanii irraa adda utuu akkaataa itti himatamuu danda’an qopheessaa jiran. Komiishinerri dhimma eegumsa dangaa Kevin McAleenan tuuta oduuf Texas keessatti ibsa kennaniin dhimma maatiiwwan seeraan ala biyyattii seenanii abbootii alangaatti erguu kan dhaaban ta’uu beeksisan. Prezidaant Doonaald Traamp torban darbe maatiiwwa koolu galtootaa ijoollee isaaniittii akka adda hin bane ajaja sadarkaa ol aanaa mallatteessanii jiran.


Uggurri Imalaa Biyyoota Musliima Irra Hedduu Shan Irra Kaa’ame Ni Raggaasisame

Manni murtii ol aanaan uggura imalaa bulchiinsi Traamp biyyoota irra hedduu musliima ta’an irra kaa’e raggaasisuu dhaan imaammata isaanii akkaan falmisiisaa ta’eef injifatan prezidaant Traampitti dabarsee kennee jira. Murtii sagalee 5-4n manni muirtichaa przidaantichi akka seera immigraashinii Ameeikaatti biyyoota nageenya biyyoolessaaf sodaachistoota ta’an biraa uggura jiru murteessuu danda’u. Prezidaantichi seeraan filannoo bal’aa akka seera immigration biyyoolessaatti kennameef hoii irra oolchuu, namoonni biyyootii alaa US akka hin seenne gochuu danda’u jechuu dhaan abbaan murtii muummichi John Roberts ibsaniiru.


Gamisii galee heddutti galuu karaa jira haga ammaa goolii 97ti gale, dhiirtiii addunyaa dorgommii FIFA 2018 keessaa wal dhidhimsumatti jirti

Dhiirtii dorgommii kubbaa miilaa addunyaatiif Raashiyaatti walti filan eegii torbaan lamaan duratti qaxi walti jettee haga ammaallee waltuma jirti. Biyya 32ti wal yaa’ee 16ti walti hafa. Hagii walti hafu ammaa gamisaan ya beekan;Poortugal,Uraagaay,Kirooshiyaa, Faransaay, Meksikoo,Beljiyeem, Ingilaandi.. Ingilaandi Panaamaa 6-1 qaarifte. Goolii qaraa gurbaa isii Ingilaandi kilabii Totten Ham keessa dhufatteen, Harii Kaneetti daqiiqaa 8essoo irratti liphi itti tolcheef. Daqiiqaa 14 qofa jalaa hafetti goolii lammeessoollee itti dareef. Adoo lamaa dubbatanuu sadeessoollee keessa buuseef. Akkanuma wal irraa fufuudhaa Ingilaandi Panaamaa 6-1 dhuqi tolchite. Woma Ice Land tapha Waancaa Awurooppaa bara 2016 irratti Ingilaandi tolchite Ingilaandilleen baranama Panamaa tolchite. Gurbaan Panaamaa Felippeen akka biyyitii isaa dhaba hin galleef daqiiqaa 78essoo irratti goolii tokko galcheefii biyya isaa gurraan galche. Tapha Beljiyeem goolii shan Tuniiziyaatti galchite ka Tuniziyaalleen goolii lama galfatte kana irralleetti goolii qaraa Hezaarditti 6’ 51’ irratti gaclheef Lukaakuun ammoo 16’ 45’ irratti itti ida’eef. Tuniziyaallee gurbaa Dylanii fi Wahibitti 15’, fi 93’ irratti galcheef.Tapha kaleetti Senegaalii fi Jappaan 2-2 Kolombiyaan, ammoo Polandi 3-0, hardh ammoo Uraagayaa Raashiyaa 3-0,Sawudiin Masrii 2-1,Iraanii fi Poortugaal 1-1,Ispeenii fi Morookoon ammoo 2-2 gargar galan. Akkana jechuun ammoo Iraan jabaattee dhowwattullee qabxii diqqaa qabdii ya keessaa galte. Seera tapha waancaa kubbaa miilaa baranaatiin kilabiin tokko yoo namii isii seera malee taphatee kaardi hadhoo ykn keelloo fi diimtuu kennaniif qabxii dhabdi. Marroo tokko kaardii diimtu argannaan ammoo qabxii 4 dhaban.Yoo biyyitii lama ammoo qabxiin walqixxee taate ta kaardii diimtuu fi kaardii hadhoon adaban gargara laalan.


Dhiirtii addunyaa walti filan dorgommii kubbaa miilaatiif Raashiyaatii waltuma jirti gurbaan Naayjeriyaa Iceland lama dhahee lafaan gahe

Qara 32 tti hirikki walti jedhe waluma jalaa bu’aa 16 walti hafuuf yaahuutti jiran. Dhiirtii Afrikaa mataa waraana kubbaa miilaa addunyaatti ergatte ta biyya shanii keesaa filan sadii ya fa’attee galiisaa karaatti buute.Lamaan hafan abdii Afrikaati; Senegaalii fi Naayjeriyaa. Senegaal tapha guyyaa duraa irratti Poolaandi 2-1 gangalfatte torbaan dhufu ammoo Kolombiyaan gir walti jetti Afrikaalleen faanuma isii jirti. Naayjeeriyaan hardha Ice Land 2-0 qaarifatte tun torbaan dabre ammoo isiiyyuu Kirooshiyaatti 2-0 carasse. Biyyitii diqqayyoon Idoola keessa jirtu Iceland miila gurbaa Naayjeriyaa Ahmed Muusaa irraa hin hamnee 2-0 qaarsian.Goolii lamaan gurbaan isii ka EPL keessa Leser Sitii taphatu galchetti Naayjeeriyaa dabarse. Iceland biyya diqqayyoo ummatii isiilleen nama 335ti.Jabeenna hedduun himatan taatullee hardha hin taaneef. Naayjeeriyaan Iceland 2-0 qaarifte tun itti aantee Arjetiinaan walti buuti.Gurbaan Naayjeeriyaa goolii galche kun Ahmed Muusaa goolii qaraa daqiiqaa 49essoo irratti ta lammeessoo ammoo daqiiqaa 95essoo irratti keessa buufate. Tapha hardha Kostrikaa fi Biraazil waliin tapahtan irratti Biraazilitti daqiiqaa 6 keessatti goolii lama galfate moohe. Jahaanuu eegii taphii daqiiqaa 90 dhumate itti daraniif galte. Biraazililleen Kostaarikaa 2-0 qaarifatte.Goolii Biraazil Filipee fi Neymaaritti galcheef.Biraazil ammallee guyyaa shaniin duubatti Serbiyaan walti deebiti. Tapha kubbaa miilaa kana iratti haga ammaatti goolii 26 galee marroo 58 taphatan.Masrii, Morookoo, Peeruun faatii ya keessaa galanii hedduutti faana jira.


Itoophiyaatii fi Eertiraan araaraaf fuula walti diriirfachuun Amerikaa fi Koomishiina Afrikaallee abdii itti hore

Waraanii biyyitii tun lamaan Baadimmee irratti wal dhabanii bara 1998-2000 wal hadhanii nama kuma kurnya hedduu wal irraa fixan qalbii nama hedduu keessaa hin badu.Waan dabre bira dabranii araara barbaada yaahuutti jiran. Faluma kana dhaabuuf muummeen ministera Itoophiyaa Dr. Abiyyi Ahmed Eertiraa marii yaame.Guyyaa dheengaddaa pirezidaantiin Eertiraa Isaayyaas Afewarqii jaarrolee araaraa fi marii Itoophiyaatti erguuf murate. Akka ministirii haajaa alaa Amerikaa jedhetti Isaayaasii fi Dr.Abiyyi jabaatanii araaraa kana durattiin deemuuf murtan. Amerikaan akka biyyitii lachuu marii fi araaraa kana akkuma dansaa duration deeman feetillee. Koomishineerii Waldaa Afrikaa, Muusaa Faaqiilleen dansoomii hariyummaa Eertiraa fi Itoophiyaa dhiyoo mumullatu waan abdatan jedha. Mootummaan Itoophiyaa wal dhaba Itoophiyaa fi Eertiraa waan Aljeeriyaa,Aljersi irratti walii galan akkuma jirutti fudhachuuf eeyee jettee. Herregii pirezidaantii Eertiraa yaada araaraa kana fudhatee jaarrolee araaraa Itoophiyaatti erguuf jedhelleen yaada ulfinnna qabu jedha koomishineerii Muusaan. Bakk buutuun damee nagaa fi himaammata nagaa fi haajaa alaa Waldaa Awurooppaa, Firedirikaa Mogeriiniilleen wannii Itoophiyaa fi Eertiraan araaraaf jedhanii tahuutti jiran waan jabessaati jetti. Jarii araaramuun ammoo akka jecha koomishineera tanaatti gaafa Afrikaatiifuu nagaan dhufa


Arjentiinaan hin dandamanne 3-0 qaarisan,Masrii,Morookoo fi Peerullee ya itti fa'anii galchan korommiin kubbaa miilaa waluma dhahuutti jirti

Marroo 23 taphatanii goolii 51ti gale jiganii waltumatti kahuutti jiran.Masrii ya keessaa dhidhimsan,Morookoolleen faanuma dabarte peeruulleen sunuma. Koromommiin kubbaa miilaa addunyaa istaadiyoomii Raashiyaa keessatti waluma sigisuutti jiranii 32 keessaa 16 walti hafuuf deema. Akkuma kanaan Kirooshiyaalleen hardha Arjentiinaan 3-0 qaarifte.Arjentiinaa fi Kirooshiyaan tana waliin marroo shan waldorgoamn Arjentiinaan lama moote. Kirooshiyaan ammoo marroo tokko mootee lachuu Meesiitti galche.Meesiin tapha kana irralleetti amrroo 11 galchuuf itti gamee taatullee 3-0 moohanma. Kirooshiyaan lola bara 1991-1995 keessaa Yugosilaaviyaa irraa cittee baatee bilisoomtee asi kubbaa miilaatiin guddachaa dhufuutti jirti. Akka henna bara 2017 diqquma miliyoona afur caala. Waancaa Kubbaa Miilaa baranaa FIFA2018 haga ammaatti Kiristiyaanoo Ronaaldotti goolii afur galfatee dura jira.Warrii tapha lama moohame xaxatee keessaa gala. Tapha hardhaatiin Denmaarkii fi Awustiraaliyaan lanqaansoon jigan walqixxee bahan 1-1.Akka amma jirutti Raashiyaa,Faransaay, Kirooshiyaa fi Urugaay qabxii jahaan dura jiran.Bori ammoo akkuma isiin bariiteen Kostaa Rikaa fi Biraazilitti walti jira.


Senegaal Polaandi 2-1 mootee Afrikaan hafuura fudhatte Rashiyaan Sawudii 5-0 billiqi tolchite taan Masriillee 3-1 itti dukkanessite

Waancaa kubbaa miilaa hardha waliin guyyaa shaneessoo keessa jiran haga ammaatti goolii 42 galee marroo 17 tapahtan Tapha hardha Senegaalii fi Polaandi waliin tapahtan irratti Senegaal Polaandi 2-1 mootee Afrikaa furte.Biyyitii Afrikaa haga ammaa dorgommii baranaa irratti taphatan tokkolleen hin moone;ta akka Naayjeeriyaa fa 2-0 qaarisan. Masrii silaa abdatan taanillee Raashiyaatti hardha 3-1 lafaan gahe. Raashiyaan dorgommii kubbaa miilaa baranaa qopheessite tun tapha gaafa dorgommii baranaa taan irratti 5-0 Sawudii gaggabsite. Masriin takkumaayyuu garee Awurooppaa Waancaa Kubbaa Miilaa irratti hin moon. Tapha lama walqixxee baatee lama ammoo Raashiyaan goolii isii daqiiqaa 47,59 fi 62essoo irratti galfatte. Raashiyaa dorgommii barana qopheessite tun tapha isii ta qaraa irratti goolii shan lafaa qabdii ammallee hardhallee sadii dabalatte.Goolii isiin Waancaa Kubbaa Miilaa bara 2002 fi 2014 jidduu galfatteeyyuu yoo walti daran hagana hin geettu. Goolii takkitti Masri tana Mohaammad Saalaatti daqiiqaa 73essoo irratti kubbaa adabbii dhiitee galcheef.Saalaan gurmuu dhidhiibachaa bahee hardha taphatti deebi’e. Goolii Senegaal ta qaraa Thigaatootti daqiiqaa 37essoo irratti lammeessoo ammoo Mibaayeetti daqiiqaa 60essoo irratti keessa buuseef.Poolandillee gurbaa isii Gizgerzitti daqiiqaa 85esso iratti liphi itti tolcheef. Jarii kun takkumaayyuu waliin hin taphanne. Akka taphaatti harka 61 Polaanditti fulaa qabatee taphatee akka wa balleessuutti ammoo Senegaalitti marroo 15 seera taphaa balleesse. Tapha boriitiin ammoo Morookoo fi Poortugaalitti waliin taphata.


Dhiirtii 736 addunyaa walti filan taan dorgommii FIFAf Raashiyaatti wal qoraasuutti jirti, Ingilandi ittuma dootee Tuniiziyaa 2-1 qaarifte

No media source currently available Waancaa kubbaa miilaa FIFA2018 Raashiyaatti itti jiranii amma guyyaa afbreessoo keessa jiran.Biyya 32ti nama diddamii sadii-sadii walti filatee istaadiyoomii Raashiyaa 11 keesastti walti jira. Haga ammaa marro 14 taphanii gooliitt gale. 32.Serbiyaan Kostaa Rikaa, Meksikoon Jermenii Swidin Kooriyaa Kaabaa 1-0 qaqaarsan.Biraazilii fi Siwitzerlaadni Ayislaanii fi Arjentiinaan ammoo lanqaasnon jigan ykn walqixxee tahan(1-1). Faransaay Awustiraaliyaa 2-1,Ingilaandi Tuniiziyaa 2-1 lafa keettee. Kirooshiyaan Naayjeeriyaa ammoo 2-0, Beljiyeem Panaamaa 3-1 baphi tolchite. Ayislaandii fi Arjentiinaa Sadarkaa FIFAn baaseen dandeetii kubbaa miilaa Rjetiinaa barana 5essoo Ayislaandi ammoo 22essoo. Arjentiinaan marroo 17 Waacnaa Kubbaa Miilaa taphatte Ayislaandi ammoo takkuma hin taphannee hin dabarallee.Arjentiinaan nugusa kubbaa miilaati. Ijoollee kubbaa miilaa isii nama akka Meessii fa akkuma korma qootii dooalra miliyoona hedduutiin barbaada yaa’an. Ayislaandi iddoolaa diqqayyuu addunyaalleen walhanqatte qubattuu ummatii isiilleen 335,000 qofa.Tapha Awurooppaa bara 2016 irratti ammoo Kirooshiyaa,Yukreenii fi Turkii Ukraine qaqaariftee armaan baate. Yoo wal bira qaban namuma araba fi taffii walqixeesse taatullee kubbaan Meesii faatii qoma gurbaa Ayis laandii goolii eeguu bira hin dabarre.Kubbaa Arjentiinaa 16 oli taan qomaan dhowwaa taan itti kuruphata. Wallaansoo tana akka dhaabii qorannoo Amerikaa Nielsen Media Research jedhutti nama miliyoona 2 fi 973tti TV laale. Tapha kanaaf Arjentiinaan Meesi istaadiyoom gama mirgaatiin kubbaa gooliitti hadha Di Maariyaan gama bitaatii itti oli oofaa, Aguheeroon jidduu jiraaf. Tanuma keessaa Sergiyoo Aguheeroo 19’ irratti goolii Ayisaalditti kubbaa liphi tolche. Gurbaan Ayislaandi Björn Bergmann daqiiqumja 4:23’ qofa jalaa hafee qooliitti cuqqaaleef.Akka kanaan lanqaansoo jigan. Arjentiinaan Arjentiinumaa boqannaan duubatti marroo 16 goolii galchuuf itti gaggamate. Lionel Meesisi waan takka hin tahin tapha kalee irratti kubba adabbii dhabee gurbaan irraa qabate.Sunuu daqiiqaa 64essoo iratti dhabe namii Arjentiinaa yoosi naasuun harkii afaanti goge. Namii Ayislaandi ammoo ijoollee isaanii ta kubbaa Arjentiinaa tana aatee akkana ufi irraa dhoortuuf achumaan gammachuun raphe jedhe. Silaafuu ammallee waltuma maran. Biraaziii fi Switzeradnilleen lanqaason jigan.Biraazil bara 1978 asitti bara kana tapha waancaa kubbaa miilaa jalqabaa irratti adoo hin moohin baate.Gaafas Siwiidiniin 1-1 gargar baate. Biraaziliiyyuu akka durii kaan nyeencaa mitii waancaa kubbaa miilaallee ganna sadii hin moone. Taatullee ammallee nugusma kubbaa miilaatii waancaa kubbaa miilaa 20 keessaa shan mote. Wannii waraanuma jijjigaa walti kakkahanii taphii kun ammallee dhuamchuf butolii 27 caalaa ala jira. Ingilaandilleen Ingilaadnitti didibbi walti jedha.Tuniiziyaan tapha waancaa kubbaa miilaa 12 irratti takkuma hin moone.Bara 1978 ammoo Meksikoo 3-1 garafte. Ingilaandi ammoo marroo torba ta armaan duratti waancaa kubbaa miilaa irratti Afrikaan walti marte cufaa hinuma mooti. Ingilaandii fi Tuniiziyaan Waancaa Kubbaa Miilaa bara 1998 irratti tapha istaadiyoomii Marsillee,Faransaayitti irratti 2-0 dhaane baase.Barana ammoo akkuma taatettuu 2-1 moote. Afrikaan tapha bara kanaa tokkollee hin moone bori ammoo Senegaalii fi Polaanditti taphata.


Ronaaldon 3 itti guure,Diyaagoon 2 dabalate, ta Afrikaa lamaan Morokoo fi Masrii 1-0 moo’an; korommiin kubbaa miilaa Rashiyaatti walti jirti

Kalee jalqaban hardhallee waluma irra oolanii haga ammaattuu goolii 13 gale. Korommiin kubbaa miilaa addunyaa tapha Kubbaa Miilaa Addunyaa FIFA2018 istaadiyoomii Raashiyaatti wal jiran kun ta biyya 32ti.Afrikaalleen biyya shan keessa qabdi. Tapha hardhaatti ijoolleen Afrikaa; Masrii fi Morookoo dhahum dhani ufi irraa dhowwanillee 1-0 moohan. Woma Iraan Morokoo tolchite Uraagaayilleen Masrii tolchite 1-0 moote,sunuu saatii hobbaate irratti.Iraan daqiiqaa 94essoo irrati Morkootti goolii galchite. Goolii tokkottii sunilleen gurbaa Morookoo taphatu Aziz Bouhaddouzitti daqiiqaa 95essoo irratti dongoraan goolii ufiitti galche akka Iraan 1-0 mootu tolche. Uraagaay baranallee Masrii 1-0 mootee sunuu saatii hobbaate irratti.Masriin Uraagaay gudduma aatee dhowwatte. Yo ijoolleen isii Uraagaayitti caaccoftee aatee kubbaa irraa buufattu, Mohaammd Saalaa,gurbaa Masriin mataan dhaabdu akkuma nama madaa koffatuu barcuma irraa ciniinnachaa ila quqqulumsa. Adoo innii ilaa fi qalbiin kubbaa gula maruu taphilleen dhumachuuf saatilleen dhikkifattuu gurbaan Uraagaay, Edison Kavani gurbaa Masrii, Mohaammad El Shraawy kurkursaan dhahee lafa buuse. Eegee ammoo Jose Gimenex ammoo kubbaa roga itti kennan mataan goolii Masrii keessa buuse.Mohaammad Saalaa fuluma taahuutti diriifate. Uraagaay bara 1970 asitti baruma kana tapha jalqaa Waancaa addunyaa irratti goolii galfatte.Gaafasitti Isaraahel moote.Yoo hedduu tapha lammeessoo fa irartti galfatti. Ijoolleen Uraagaay yoo hedduu saatii hobbaateee iratti goolii galfatti.Waancaa kubbaa miilaa bara 1990 irralleetti gubraan isaanii Fonsekkaa daqiiqaa 92 irratti goolii tokko Kooriyaa Kibbaatti galchee taphii sunumaan hobba’e. Uraagaay bara waancaa kubbaa miilaa bara 2006 irralleetti Masrii 2-0 moote. Uraagaay tapha hardhaatti marroo 24 ijoollee Masrii irraa kubbaa buufatte. Uraagaay marroo sadii waancaa fudhatte. Afrikaanuu takkuma Uraagaay hin moone. Ijoollene Masrii Uraagaay jabeessite ufi irraa dhoorte taatullee Luis Suhaarez qaahaa itti argatee tapha qaraa irratti ittuma midhaaffate dibbi tolche.Kubbaa xiixaa dabartee sibiilaa dhooftee deebite. Gurbaan Masrii goolii eegu Mohamed El Shen kubbaa Kavaanii fi Shuaarez hedduu ufi irraa dhowwe. Ispeenii fi Poortugaal-jarii lamaanuu warra jaala kubbaa miilaatin machaahe. Tapha hardhaatti 3-3n gargar galan. Ronaaldoon hardha goolii sadii galfatee(hat trick).Ronaaldoon ta hardhaa waliin tapha kilabii fi biyya isaatii taphateen haga ammaatti marroo 51 hat trick hojjate tapha tokko irratti goolii sadii galche. Ronaaldoon goolii sadeenuu daqiiqaa 4,44, fi 88 irratti galcheef.Ispeenilleen Diaayoo irraa gooli lama argatte. Diyaagoon goolii qaraa daqiiqaa 24 ka lammeessoo daqiiqaa 55 fi ka sadeessoo ammoo Naachootti daqiiqaa 58essoo irratti galche. Ronaaldoon nama ganna 33ti marroo 151 biyya isaa,Ispeen taphatee goolii 84 galcheef.


Tapha Kubbaa Miilaa Addunyaatti Raashiyan biyyaa fi biyyee isii irratti Sawudii lafumaan qotattee buffisfte goolii 5 itti faatee 0 galchite

Raashiyaan dorgommii kubbaa miilaa addunyaa FIFA 2018 qopheessuuf guddoo itti dadhabdee ganna saddeetti itti qophoofte. Istaadiyoomii biyyitii 32 keessatti taphattu 11 qopheessuuf doolara biliyoona hedduu itti baafte. Keessummaa biyya biyyaa kuma dhibba hedduutti itti dhufaa muddamsuufuu lubbuu hin qabdu. Gama kubbaa miilaa kanaan waan guddoo faarsan qabaachuu baattullee ijoolleen hardhaatiin Sawudii 5-0 dhidhimsite. Goolii qaraa Iury Gazinsky daqiiqaa 12essoo irratti keessa buuseef goolii lammeessoo fi sadeessoo ijoollee taphatti jijjiiraniin tArtem Dzyuba fi Denis Cheryshev(2) galche. Saatii hobbaate keessatti ammoo Aleksandr Golovin ijoollee Sawudii ufi jibbaatee chochohuuyyuu dadhabde bira dabree goolii shaneessoo itti dareefii Sawudii Arebiyaan goolii shan baattee tittimaa istaadiyoomii keessaa baate. Raashiyaan sadarakaa FIFAn bara 2018 baaseen dandeettii kubbaa miilaatiin 70essoo jirti. Sawudiin marroo afur dorgommii akkanaatii dabartee taatullee takkuma hin moone. Sadarkaa FIFAn baaseen dandeetii kbubaa miilaa isiitiin 67essoo jirti. Raashiyaa fi Sawudii Arebiyaan garee A jala jiran.Raashiyaan tapha hardhaatiin qabxii shan qabdii Sawudiin ammoo lizqee _5 qabxii. Itti aante Raashiyaan bultii 11 duubatti Uraagaay waliin taphatti Sawudiilleen akkanuma bultii 11 duubatti Masrii waliin taphatti


Koromtoon Kubbaa Miilaa Addunyaa walti haadhachaa baate taan Raashiyatti baraqqi walti jechuuf bori barii lafaa qofa walti egachuutti jirti

Dhiira waraana kubbaa miilaa addunyaa keessaa filan 736ti biyya 32 keessaa walti dhufa. Warrii filan kun ka duruu addunyaan doolara miliyoona hedduuttin bitachuuf jala maraa baate.Dorgommii tana Raashyaa fi Sawudii Arebiyaatti bori didibbi walti jedha. Raashiyaa fi Sawudii Arebiyaa: Awurooppaa fi Eezhiyaa Raashiyaan sadarakaa FIFAn bara 2018 baaseen dandeettii kubbaa miilaatiin 70essoo jirti. Garee kubbaa miilaa guddaa jabduu jedhan qabaachuullee baattu tapha kana qopheessuu fi biyyaa fi biyyee isii irratti taphatanii muddamsuu keessa jirti. Dorgommii akkanaa qopheessuuf ganna 8 itti qophoofte taatullee ufi gama kubbaa miilaa kanaa waan guddoo jajan hin qabdu.Doolara biliyoonba 700 itti baaftellee jedhan. Ta baranaa waliin Sawudiin marroo afur dorgommii akkanaatii dabartee taatullee takkuma hin moone. Sadarkaa FIFAn baaseen dandeetii kbubaa miilaa isiitiin 67essoo jirti. Leenjsiaan isii Juhan Antooniyoo leenjisummaa Chiilee fixatee jennaan bara 2017 Sawudii itti kennan.Bara 2016 akka Sawudiin Copa America mootu tolchee waancaa kubbaa miilaa bara 2018tiin gahe. Namii Sawudiin mataan dhaabdu Al-Sahlwwii fa.Miilii isaa yoo kubbaa argu haga qaraallee caala hin ariifat jedhan. Masrii taan fi Uraagaay: Afrikaa fi Latin America. Biyyaa fi biyyeen Uraagaay namicha biyya isii ka marroo lamaa sadiillee tapha irratti dallanee ilkaanin nama nyaate,Suhaarez eegatti. Gurbaan ganna 31 kun Waancaa Kubbaa Addunyaa irratti marroo shan goolii galfate.Tapha waancaa addunyaa bara 2010 fi 2014 Afrikaa Kibbaatii fi Biraazil irratti goolii shan galfatee jabaa addunyaa jedhaniin. Yoo dallanu ilkaanilleen nama irraa hin goru. Masrin biyya shan Waancaa Kubbaa Miilaa kana FIFA2018 dabruuf lammeessoo taate.Masriin biyya lammeessoo dorgommii tanaa Afrikaa keessaa filatamte lammeesoso. Sadarakaa FIFAn baaseen dabarte Masriin 45essoo.Gaafii eegee isiin kubbaa miilaa addunyaatiif dabarte bara 2014ti taatullee takkuma biyya 16 biyya 16n keessaa filatan hin taane Leenjisaan isii,ka durii Valencshiyaallee leenjisee maqaa isaatiin gareebn isaa,Faraahoon waancaa moote Hector Cupe kialbii tana bara 2015 itti kennanii dhiibuma dhiibee dorgommii Waancaa Afrikaa bara 2017tiin gahe. Gaafa isiin waancaa kubbaa miilaa bara 1990 dabaratellee namicha isiin Arjentiinaa bitatttetti achiin gahe. Namii isiin mataan dhaabdu,Mohaammad Saalaati. Tapha FIFA kanaa dabruuf goolii innii harka 71 galchetti dorgommii tanallee dabarse. Saalaan amma Liverpooliif taphata. Urugaay dorgommii kubbaa miilaa addunyaa tanaaf dabruuf Latin America keessaa barana lammeessoo baate.Sadarkaaa FIFAn kaahee addunyaa keessaa 14essoo jirti. Uraagaay waancaa kubbaa miilaa kana marroo afur dorgomte. Dorgommii eegee ammoo bara 2014 dorgomtee walumattuu marroo lama shaampiyoonaa FIFA taatee marroo 12 dorgommii akkanaa tanaaf dabarte. Ka eegee 2014 marroo lama dhumaa dhiyaattee marroo lama shaampiyona taate.Leenjsiaan Uraagaay Oskaara Tabaarez nama bara 1990 bara 2010 fi 2014 gareen tana dhidhiibee asiin gahe. Masrii moo Uraagaayitti mootummaan galata? Namii harkii 20 Masrii jedhaa harki 14 ammoo walqixxee bahan jedha harki ammoo keessaa hin beennu jedha


Kaabuulitti Balaan Of-wareegdootaa Lubbuu Galaafatee Kaan Madeesse

Magaala galama mootummaa Afgaanistaan Kaabuul keessatti balaa of-wareegaan har’a geesiseen yoo xiqqaate namii 12 ajjefamuu fi kanneen biroon 30 madaa’uu ibsamee jira. Humnootiin mootummaa garee loote seentootaTaalibaan irratti tarkaanfii fudhachuuf karoorii baafatan guyyaan tokko lafa hafeetti Hokkara lubbuu galaafate kun har’a dhaqqabe. Balaa kanaaf gareen Islaamiik Isteete itti gaafatama fudhatee jira.


Maqaa Daldalaan Dararaan Dhaqqabu Dhaabachuu Qaba.Prezidaant Traamp

Awuroopaa fi Kaanaadaa dabalatee michoota daldalaa qaban irratti prezidaant Traamp har’a gama Twitariin qeeqa dabalataa barreessanii jiru.Amerikaan ammaan booda dararaa gama daldalaan gaggeeffamu callistee hin ilaaltu jedhan Traamp. Daldala kan ilaaleen waahilonni keenyas ta’e dinoonni keenya kam iyyu nu irratti bu’aa ofiif akka eeggatan hin feenu jedhan.Traamp Dhaamsa isaanii kana itti fufiinsaan kan dhiyeessaa jiran yoo ta’u waraana NATOf baasii ba’u haala guutummaan jechuu dandeesisuun Amerikaatu kennaa jira jedhan. Biyyonni biraa daldala irratti Amerikaa irraa bu’aa argataa jiran baasii NATOf barbaachisu keessaa xiqqoo baasu jechuun kolfan. Ituu qonnaan bulaa fi hojjattonni keenya dilaala guddaa baasaa jiranii isaan kaan bu’aa nu irraa argachuun sirrii miti jedhu Traamp.


Prezidaantiin Amerikaa fi Koriyaa Kaabaa Marii Jalqabu Jedhamee Eegamaa Jira

Prezidaantiin Yunaaytid Istetes Donaald Traamp fi giti isaanii kan koriyaa kaabaa Kim Jong Un waliin walgahii seena qabeessa eega gaggeessanii booda Kibxata borii galgala singaapor irraa kan ka’an ta’u waayit Hawuus gabaasee jira. Mariin prezidaantoota Amerikaa fi kan koriyaa kaabaa giddutti gaggefefamuuf jiru kun yeroo eegamaa ture caalaa ariitiin dhaqqabaa jira. Ibsii Waayit Haawuus baase akka jedhutti Traamp gita isaanii kan koriyaa kaabaa waliin qofaatti kan dubbatan yoo ta’u turjuumaana qofatu isaan waliin jira. Sana booda Laaqana nyaataa itti fufanii booda irra ministrii dantaa alaa Amerikaa Mike Ompeo, dura ta’aa ajajoota waraanaa Joon Kellii fi gorsaa nageenya biyooleessaa Jaan Bolton dabalatanii marii gam lameenii gaggeessu. Dhuma irratti prezidaant Traamp singaapoor ituu gadhiisanii hin ba’iin dura tuua oduuf ibsa kennuu jedhama.Ba’iin marii kanaa maal iyyu haa ta’u sagantaa nukleeraa koriyaa kaabaa fi kan misaa’eela Baalstiik irratti xumuura fida jedhu aangawoonni Amerikaa.


Hoogganaa Kooriyaa Kaabaa Waliin Mari’achuuf Qophaa’eera Jedhan Traamp

Prezidaant Doonaald Traamp qophee isaanii kan marii torban dhuftu hoogganaa Kooriyaa kaabaa Kim Jong Un waliin geggeessaniif umurii koo guutuu qophaa’an tur jechuun har’a tuuta oduuf ibsa kennan. Gumii biyyoota G7 kan Qubeek keessaaf Washingtonii utuu hin ka’in dura prezidaantichi akka jedhanitti Kim waliin Waxabajjii 12 utuu wal hin argin dura hojii hedduu xiinxalan of duukaa fudhatanii kan deeman ta’uu illee Traamp dubbataniiru. Prezidaant Traamp ofuma isaanii waa’ee qophee godhanii mariin akka godhamu tuqatanii ennaa tuuta oduuf ibsa kennan, marii sanaaf qophaa’eera, garuu baay’ees qophaa’uun na irra hin jiraatu jedhan. hojiin akka hojjetamu yoo barbaachise dhimmi isaa dhimma fedha agarsiistuu ti jedhan. Bulchiinsi Traamp odolli Kooriyaa nuklelra irraa guutummaan akka qullaa’u barbaada. Kun taanaan Pyongyang immoo uggura sadarkaa addunyaa irraa walaba ta’uu barbaada jedhamee amanama.


Raashiyaan Wal Ga’ii Biyyoota Duroomaniitti Deebi’uu qabdi: Prezidaant Traamp

Prezidaant Doonaald Traamp wal ga’ii biyyoota G7f gara Kanaadaatti ennaa qajeelan Raashiyaan gumii biyyoota guddataniitti deebistee affeeramuu qabdi jedhan. Traamp kana kan dubbatan Wahite House utuu hin ka’in dura ture kan kana dubbatan. Hoogganoota G-7 keessaa tokko muummichi ministeeraa Xaaliyaanii Giuseppe Conte ergaa tweeter maxxansaniin yaada kana dhiyeessan. Qophiissaan gumii bara kanaaf dubbi himaa kan ta’an muummichi ministeeraa Kanadaa Justiin Trudeau akka jedhanitt garuu Kanaadaan Raashiyaan deebitee seenuu isee mormuu itti fufti jedhan. Dubbi himaan Kremlin Dmitry Peskov waa’ee kanaa dubbachuuf tole hin jedhin hafan. Raashiyaan G-7ttii add kan ta’e dhimma irratti fuuleffatu qabdi jechuu isaanii dhaabbati oduu Sptnik gabaaseera.


Tokkummaan Mootummootaa Namoota Seeraan Ala Nama Deddebisan Irra Uggura Kaa’e

Golli naga eegumsaa kan tokkummaa mootummootaa namoota seeraan ala nama deddeebisan kanneen koolu galtoota andaara Liibyaa dabarsanii gurguratan irra uggura sadarkaa addunyaa akka irra kaa’amu murteesse. Namoonni ja’an kun afur lammiiwwan Liibyaa yoo ta’an lama lammiiwwan Eertraa ti. Kanneen kun caasaa yakkaa diriirsuu dhaan milishoota kanneen kooltu galtoota biyyootii Afriikaa uffee Saaraa gadii dhfuu dhaan galaana Mediteraaniyaan qaxxaamruuu fedhantti gargaaramaa turan. Uggurri kaa’amu sun kaleessa kan hojii irra oole yoo ta’u herrega baankii isaanii akka hin sossoone akkasumas sadarkaa addunyaatti imala akka isaan hin geggeessine kan dhorku. Golli naga eegumsaa yeroo jalqabaaf namoota seeraan ala nama deddeebisanii fi caasaa isaanii irratti tarkaanfii fudhate.


Maratoonii Rock 'n' Roll Sandiyeegootti dorgoman Mesret Deffaaritti tokkeessoo bahe dhiiraam ammoo Fayyisa Leellisaa lammeessoo tahe

Meseret ganna lamaa asi dhiba jilbaa himatti.Tanumaaf fiigihca Gurrandhalaa bara 2018 Tookiyoollee lakkifte. Maratoonii km 23 Rock ‘n’Roll kalee Amerikaa magaalaa Sandiyeegootti km 23 tana Meseret 1:08:27 moote. Dorgommii tana dhiiraan Keenyantti galaten. Fayyisaa Leellisaatti itti aane. Gama kaaniin ammoo dorgommii Teensii addunyaa French Opening Faransaayitti itti jiran atileetiin Amerikaa, Serenaa Wailiyaamsi tapha Mariyaa Shaproovaa waliin taphattu abreesso irratiti dhiba ribuu gurmuutiin keessaa baate. Serenaan dorgommii teensii adudnyaa maroo 23 dabasatte tun dhiyoo uulmaa baatee taphatti deebite. Gurmuu mirgittiin akkana na dhibaa dhaqee laalladhaaa jette Serenaan,haatii ijoollee ta ganna 36 tun.


Daayriktera FBI Hojii Irraa Ari’amuun Qorannaa Raashiyaa Waliin Wal Hin Argu: Prezidaant Traamp

Prezidaant Doonaald Traamp Direktera biroo qorannaa federaalaa duraanii James Comey aangoo irraa kan hojii irraa ari’aniif dhimma qorannaa Raashiyaaf miti jechuun isaanii ibsa duraan kenname sababaan aangoo irraa kaafamuu isaanii qorannaa sanaan wal qabatee ti ka jedhu waliin kan wal rukutu. Traamp ergaa Twiteer erganiin waan hagas nama dhibu ta’ee utuu hin taane James Comey kan ani hojii irraa ari’eef sababaa Raashiyaaf miti jedhan. Sabaa himaan waa’ee ari’muu Comey kijiba gabaasan jechuun qeeqan. Traamp waggaa darbe gaaffii fi deebii TV NBC irraa Lester Holt waliin geggeessaniin ennaa isaan Comey hojii irraa ari’uuf murteessan kan jalqaba sammu isaaniitti dhufe qorannaan Raashiyaa jedhanii turan. Traamp amma iyyuu kan abbaa alangaa addaa Robert Muelleriin geggessamu dhimma qorannaa Raashiyaan raafamaa jiru. Duula filannoo isaaniif Raashiyaa gidduu hidhati hin jiru jechuun haalaa jiraachuun isaanii ni beekama.


Paakistaan Hariiroo Ameerikaa Waliin Jiru Irra Deebi’een Xiinxala Jette

Hariiroo US waliin qabduu fi kan hammaataa dhufte irra deebistee kan xiinxaltu ta’uu Paakistaan beeksistee jirti. Kunis loltoota Ameerikaa kanneen Afgaanistaan keessa jiraniif lootee seentota waliin wal waraanaa jiraniif daandii meeshaan itti darbu addaan akka citu sababaa ta’aa jira. Ministeerri dhimma alaa Khurram Dastgir Khan VOAf ibsa kan kennan kennan gamtaan wal taatota sadarkaa addunyaa waamicha bulchiina prezidaant Traampiin Paakistaaniin toora biyyoota shororkeessummaa deggeran irra uttu hin kaa’in guyyaa tokko dura ture. Tarkaanfiin kun immoo dinagdee paakistaan jeequu mala jedhameera. Kan Paaris keessa maadheffate Financial Action Task Force ykn FATF kan jedhamu gurmuun kun baatii Guraandhalaa keessa Pakistaniin toora kana keessa galchuuf murteessuu dhaan shorokeessummaan maallaqaan akka hin deggeramne ga’aa hin hojjenne jechuun qeeqe. Islaamabaad gareelee shorokeessotaa deggera himannaa jedhu haaluu dhaan walitti bu’iinsa Afgaanistaan keessaa dhabsisuu dhabuu sadarkaa addunyaaf Paakistaaniin komachuuf jecha tarsiimoo dhiibbaa US keessu jechuu dhaan himannaa sana fudhatama dhabsiisee jira.


Ameerikaan Sibiila Alaa Galu Irra Taarifa Kaa’uuf Jirti

Bulchiinsi Traamp sibiilaa fi aluminiyemii gamtaa Awrooppaa, Canadaa fi Mexico irraa galu irra taarifa kan kaa’au ta’uu beeksise. Ministeerri dhimma daldalaa Wilbur Ross kana kan beeksisan kamisa har’aa yoo ta’u taarifi sibiila irra ka’aamu dhibba irraa harki 25, aluminiujm gamtaa Awrooppaa, Canada fi Mexico irraa galu irra immoo dhibba irraa harki 10. Kunis harka walakkeessa halkanii qabee hojii irra oola jedhan. Mariin gamtaa Awrooppaa waliin geggeessame fooya’ina gaarii argamsiisuus taarifi sun akka hin kaa’amneef garuu ga’aa miti jedhaniiru.


Angawaan Kooriyaa Kaabaa Gameessi Ameerikaa Daawwataa Jiran

Ministriin dhimma alaa US Mike Pompeo tarii marii ji’a dhuftu hoogganaa kooriyaa Kaabaa Kim Jong Un fi prezidaant Doonaald Traamp gidduutti geggeessamuu malu irratti angawaa kooriyaa kaabaa waliin har’a NY keessatti marii itti dabalaa geggeessuuf jiru. Traamp tuuta oduuf ibsa kennaniin mariin Pompep fi Kim Yong Chol waliin geggeessame garii akka tureef mariin Kim Jong Un waliin Singaapoor keessatti geggeessamuuf Waxabajjjii 12tti qabame itti fufa jedhanii kan abdatan ta’uu beeksisan. Angawaan Kooriyaa Kaabaa kun xalayaa Kim Jong Un biraa ergame fiduuf jimaata borii gara Washingtonitti imaluuf jiru jedhan. xalayaan sun maal akka ta’e hubachuuf eegaa jiraachuu Traamp dubbataniiru. Pompeon irbaata dhimma hojiiin wal qabate kaleessa biilsa waajjira haadhoo tokkumma mootummootaa cina jiru keessatti Kim Yon Chol waliin qooddachuu isaanii beeksisan. Gumiin hoogganoota biyyoota lamaan gidduutti geggeessamuu malu dhimma nageenyaa fi badhaadhina dinagdee irratti fuuleffata jedhan.


Mootummaan Itoophiyaa waan Jawaar Mohaammad,OMN,ESAT fi Itti Gaafatamaa Ginbot-7 Dr.Birhaanuu Neggaatiin Himate yadhiise

Abbaan alangaa addaa mootummaa Itoophiyaa Jawaar,OMN,ESATtii fi Dr., Birhaanuu biyya nagaa dhowwan jedhee himachaa bahe. Amma waan himachaa baheen sun ya irraa dhiise. Akka abbaan alangaa addaa mootummaa Itoophiyaa jedhetti warra kana waliin mootummaa nama 567 waan himatee dhiiseef. Itti gaafatamaa Oromia Media Network (OMN),Jawaar Mohaadii fi itti gaafatamaa Ginbot-7,Dr., Birhaanuu Neggaa biyya nagaa dhowwan jedhanii himatanii amma ya dhiisaniif jedhan. Itti gaafatamaan Ginbot-7 ka durii obboo Andaargaachoo Tsiggeelleen warra waan kanaan himatanii ganna afuri hidhamee hardha bahe keessaa tokko. Walumattuu hardha nama 567 waan himataniin irraa dhiisan.Akka kanaan hardhaayyuu namii hidhaa bahuutti jira. Namaa fi paartiin 137 biyyaa nagaa dhowwan jedhanii himachaa bahanilleen warra waan himataniin dhiisaniif jedhanii keessaa tokko. Akka oduu himaan abbaa alangaa addaa Itoophiyaa obboo Tesfaayee Alemnewu VOA-tti himetti jarii dhiifama tolchaniif itti gaafatamaa Ginbot-7 Dr.,Birhaanu Neggaatii fi itti gaafatamaan OMN obboo Jawaar Mohaammad fa. Warrii biyya nagaa dhowwa jedhanii himatan kun qaraayyuu biyya alaa jira.


Raashiyaan Filannoo Ameerikaa Jidduu Seenuu Kanneen Qoratan Filannoo Baranaa Jidduu Seenuu Malu jedhan Traamp

Prezidaant doonaald Traamp abbootiin alangaa kanneen qoranaa jiddu seeniinsa Raashiyaa kan duula filannoo bara 2016 qoratan filannoo mana maree kan baatii Sadaasaa keessa geggeessamuuf jiru jidduu seenu jedhan. Traamp gareen abbaa alangaa addaa kan Robert Muller attamiin filannoo barchuma paarlaamaa 435 kan amana maree fi barcuma senetii 100f sagalee kennamu jidduu seenuu akka danda’u ibsa hin kennine. Torban darbe qorannaan Mueller kan waggaa tokkoof geggeessamaa ture kanneen sagalee kennan kaadhimamaa filannoo isaanii ta’eef sagalee akka hin kennine ittisa, kun immoo paarii Ripaablikaan hanga tokko miidha jedhan.


Angawaan Kooriyaa Kaabaa Ameerikaa Daawwatuuf Jiran

Ministriin dhimma alaa US Mike Pompeo wal ga’ii prezidaant Doonaald Traampii fi hoogganaa Kooriyaa kaabaa Kim Jong Un waliin karoorfame irratti mari’achuuf kan New York dhufaa jiran angawaa kooriyaa kaabaa waliin har’a gara boodaa wal argu. Itti aanaa dura taa’aan Kooriyaa kaabaa Kim Young Chol gara NY dhufaa jiraachuu Traamp ergaa Twitter maxxansaaniin beeksisaniiru. Sa’aatilee hanga tokko dura Kim Yong Chol itti aanaa dura taa’aan paartii biyya bulchu kan Kooriyaa Kaabaa fi hoogganaan basaasa waraana duraanii gara US-tti qajeeluuf ennaa jedhan viidiyoo dhaan argamee jira. Dubbi himtuun White House Sarah Hucabee Sanders akka jedhanitti Traamp Waxabajjii 7 muummicha ministeeraa Jaappan Shinzo Abe waliin wal arguuf jiru, US gumii Traampii fi Kim gidduutti geggeessamuuf qophaa’aa jirti. Angawaan White House gameessi Joe Hagin fi kanneen biroon bulchiinsa Traamp keessaa dilbata dheengaddaa gara bakka gumiin sun itti karoorfamee ture Singaporetti imalanii jiran. Qoophee loojistikaaf jecha gara Singaporitti imaluu isaanii angawaan White House tokko VOAf kaleessa mirkaneessaniiru.


Waa’een Iraan Tasgabii Gidduu Galeessa Bahaaf Akkaan Barbaachisaa Dha.Ministrii Dantaa Alaa Amerikaa

Iraan sagantaa Nukleerraa qabdu akka dhaabdu gochuuf yaalii bulchiinsii prezidaant Traamp gochaa jiru kan ilaaleen ministriin dantaa alaa Amerikaa Maayk Pompiyoo raadiyoo sagalee Amerikaaf ibsanii jiru. Hiriira mormii dhiyeenya kana Iraan Irratti ba’amaa jiru fi lammiwwan Amerikaa Iraan keessatti hidhamanii jiran gadhisisuuf yaalii ta’aa jiru irrattis marii gaggeessan. Gabaasa Guutuu Caqasaa. No media source currently available


Korii guddaan pir.,Amerikaa, Doonaldi Tiraampii fi ka Kooriyaa Kaabaa, Kim Un Waxabajjii 12 Singaporitti koratan kaan yahanqate

Jarii kun silaa Kora Tokkummaa Mootummotaa Singapooritti taahu irratti kophaatti qoommii walin qabaacuuf addunyaatti himaa bahe taatullee ammatti hin taane.\n\n"Silaa achitti sitti dhufaa jedhee herregachaaa bahe,” jedhe Tiraampi Xalayaa Kiim ergeen. ”Taatullee dallansuu te hamtuu fi hammeenna garaa keetii dhiyoo tana sirratti argeen kora sunillee lakkimne,” jedhe Tiraampi. “Akka herrga kiyyaatti akkana keessaa kora taatuun waan tahee malee miti.” Wannii kora kana hambise ta eegee, akka itti gaafamtoota White House keessaa tokko jedhetti, arraba itti aanaan ministera haaja alaa Kooriyaa Kaabaa, Choe Son Hui itti aanaan pirezidaanti Amerikaa Mike Pensiin, “daallee raatuu siyaasaa hin beenne,” jedhe jedhan. Jarii kun silaa akka kooriyaan Kaabaa nukileera waranaa hin hojjanne tolchuuf koraaf walti yaa’a. Nukierii mi’awaraanaa hamaa biyytii waliin balleessitu.Tiraampi ammoo “Waaqinuu olchinnaa nukileerii teenna yo namaan aane akka malee humna qabdi,” jedha. Kooriyaa Kaabaatii fi Amerikaan yoo hedduu nukileeraan wal balleesuuf wal doorsisan


Uggurri Yunaaytid Isteets Iraan Irra Keechu Giddu-galeessa Bahaa Jeeqa: Ministarri dhimma-alaa Faransaay

Ministarri dhimma-alaa Faransaay, Jean Ivees Le Drian, yoo Yunaayitid Isteets, Iraan irra uggura cimaa keesse, Giddu-galeessa Bahaa keessatti daran jeeqama uuma, jechuun har’a dubbatan. Ministarri Dhimma-alaa Yunaayitid Isteets, Maayik Poompihoo, yoo Iraan amala ishee hin jijjiirre dhiibbaan maallaqaa hin eegamiin akka ishee mudatu jalqaba torban kanaa irra akeekkachiisanii turan. Walii-galtee dhimma Niyuukilaraa Iraan ilaalchisees wanna Iraan irree eegan qabxiilee 12 tarreessanii jiran – Ministarichi Dhimma-alaa Yunaayitid Isteets. Giti isaanii kan Faransaay – Lee Drian ammoo, uggurawwan haaraa Iraan irra kaa’uun, marii nageenyaa jajjabeessuu irra aagawoota Iraan yaada ofiitti cichan cimsuudhaan Prezidaant Hasan Ruhaanii jajjabeessa, jedhan. “Kun naannoo sanas balaa irra buusuu mala” jechuun akeekkachiisan.


Andires Inestaa kilabii ganna 22 tapahteef keessaa bahee imimmaan xuruurrachaa fuula Chaayinatti deeffatee dabre

Gabaabaa murqicha lakkoofsa 8 keeyyatee jidduu taphachaa kubbaa adamsa.Gaafa gannii 16 Barseloonaatti gale eegii sunii ittuma jira. Achumatti ilkaan buqqifatee ganna 22 Barseloonaa taphate,Andres Iniesta. Ganna kanatti marroo 673 Barseloonaa tapahtee leenjisaan kilabii Baarseloonaa. Tapha Barseloonaan kalee Real Sociedad 1-0 moote irratti nagaa dhaamate. ”Inestiyaa haguma jireenna jiruu si jaalanna” jedhanii galata galchaniif innii daqiiqaa 82essoo irratti jijjiiranii bahee jennaan. Taphii sun isaa ka dhumaati. “Milikeetii wayaa keeyyadhee ani taphadhuun wayaa addunyaa cufa caaltu ulfinna kanaan taphadhaa” jedha Inestiyaan. Gaafa innii keessa jiru Baarkaan marroo 9 dorgommii La Liigaa moote. Dorgommi Waancaa Nugusuaa Copa del Reys marroo jaha,Waancaa Kilaboota Kubbaa Miilaa ammoo marroo sadii qabaadhatte. Namii kun Waancaa Kubbaa Miilaa bara 2010, Afrikaa Kibbaatti taphatan irratti goolii innii mmuuee iratti Jermenitti Ispeen mootummaan galachiise.   Manaajerii isaa Ernesto Valverde nama akka Inestiyaa hin argannuuyyuu gaafa innii nagaa dhaamatee bahe sun manaajerii isaa na jedhee dubbadhaa,” jedha.  Bara 2012 keessa mindaan innii ji’atti argatu Euro miliyoona 5. Inestiyaan kana Kubbaa miila Chayaanaa Super League bitate.“Miilaan isan irraa faadhullee qalbiin tiyya haguma jirtu cufa isanuma waliin jirti,” jedhee fuula Chaaynaatti deeffatee itti dhaabatee,Andress Inestiyaa,dhiirsii Anaa Ortiz.


Volkaanoon Hawaahii gaarren kakaachisee ibidda faffacaasee aara waaqaatti dhaabee tokka'uuf lafa jalaa dhudhuqqisuutti jira

Hawaahiin godina Amerikaa 50n keessaa tokko.Lafa Volaakoon bara kuma hedduuyyuu beekan qabaachuun beekan. Volaakoon ammaa kun Kilauea Volcano jedhan naannoo BIG ISLAND keessaa taokka'ee gama dhibiillee dhudhuqqisuutti jira. Aaraa fi daaraan achii bahu qilleensa naannoo hammeessee afaani fi laagaa nama guba. Bulchootii naannoo akka namii afaanii fi funnaan hidhatu dhaamuutti jiran. Hawaahiin lafa daawwiif itti yaa’an. Ammatti Volkaanoon kun dira namii keessa jiratu irraa diqqoo hiicuu jiraatullee gabayaan hoteelii Hawaahii amma harka 50 kasaarte.


Ameerikaan Embaasii Ishee Har’a Jeerusaalemitti Jijjiirte

Yunaaytid Isteetes har’a ifatti Embaasii Ishee Tel Aviv keessa ture gara JerusaleemtTi jijjirtee jirti Guyyaa har’a yoo xiqqaate Falisxinonni 41 ajjefamanii kanneen dhibba hedduun walitti bu’iinsa uumameen mada’an. Kunis humnootii Israa’eel waliin nannoo daangaa galoo Gaazaatti walitti bu’iinsa uumameen ta’uun ibsamee jira. Hiriirrii hokkaraan guutamee lafa itti gaggeeffamu irraa fageenya kilo meetra 100 lafa hin guunnetti aangawoonni Amerikaa fi kan Israa’eel Jerusaaleem keessatti Embaasiin yeroo banamu walitti qabamanii turan. Mootummonni addunyaa irra jiran Embaasiin Amerikaa Tel Aviv keessaa akka hin baane kanbarbaadan ta’uus prezidaant Traamp baatii Muddee darbe ta’u qaba jechuun diddaa agarsiisan. Biyyonni hedduun amma iyyu Embaasii ofii Tel Aviv keessaa qabu.Sirna kana irratti kan argaman soddaan Traamp jared Kushner gorsaa waayit Haawuus fi akka jila Amerikaatti sirna kana irratti argamanii jiru. Kushner haasawaa dhageesisaniin prezidaantoonni Amerikaa duraan turan Embaasii kana iddoo isaa jijjiruuf imaammata yeroo dheeraaf ture fixaan baasuu manna duubatti deebi’an. Traamp garu waan jedhee hojii irra oolchee jira jechuun abbiyyuu isaa faarse. Traamp Israaeel fi Falisxinoota giddutti nagaan waariinsa qabu akka argamu gochuuf cichii Amerikaan qabdu kan itti fufuu ta’u Prez Traamp dubbatanii jiru. Israa’elitti ambaasaaddora Ameerikaa kan ta’an David Friedman embasiin kun gamasitti banamuu galateeffataniiru. No media source currently available


Paakistaan Dippiloomaatotaa Yunaayitid Isteetis Garas Imalan Irra Daangaa Ifa Hin Taane Keche

Walitti-deebisa dhiheenya Paakistaanii fi Yunaayitid Isteetis gidduutti deemaa jiruun, Paakistaan, har’a, imala dippiloomaatotaa Yunaayitid Isteetis gara biyya isheetti godhamutti daangaa ifatti hin himamiin labsitee, akkasumas, kan walii-galtee yeroo duula farra shororkeessummaa ehamtee turte – tarkaanfiilee ergamoonni Yunaayitid Isteets biyya ishee keessatti geggeessanis akka dhaabdu beeksistee jirti. Dippiloomaatonni Paakistaan, Yunaayitid Isteets keessa kiiloo-meetira afurtama caalaa fagaatanii deemuu yoo fedhan, guyyaa shan dursanii ehama gaafachuu qaban – jechuudhaan eega Mootummaan Yunaayitid Isteetis beeksisee booda Paakistaan tarkaanfii kana fudhatte. Ministirii Dhimma-alaa Paakistaan irraa xalayaan gara Embaasii Yunaayitid Isteets, magalaa Islaamaabaad jiruutti ergames, akkuma Yunaayitid Isteets, Paakistaanis “ehama imalaa gaafachuu” akka biyya ishee keessatti labsitu du


Malaazhiyaan jaarsa ganna 92 akka inni biyya bulchu filatte

Mahataahir Mohamad, akka amma filatankun durii muummee minsitera Malaazhiyaati.Amma paartii momrmituu keessaa filatame. Bara hujii fixatee taa’e amma itti deebi’ee dorgomee paartii ganna 62 sun biyya sun bulchaa baate National Front coalition moo’ate. Mohaammadii fi paartiin isa Isaa Alliance of Hope bara hujii haaraa jalqaban. Muummeen ministera Maleezhiyaa Najib Razakilleen ya moohamee jedhee eebbisee kenneef. “Humna qabu cufaan biyya tana bulchuuf seera Malaazhiyaatiin biya bulchuuf kakadha,” jedhee hujii jalqabe. Malaazhiyaan biyya Eezhiyaa gama Kaaba Bahaatiin qubattuu akka henna bara 2106 nama miliyoona 31.19 keessa qubata.  Jaarsi kun bulchoota ganna kanaan biyya bulchuutti jiran keessaa nama qaraati.


Amerikaa godina Hawaahiitti ibiddii lafa jalaa, Volcano tokka’uuf dhudhukachuutti jira

Hawaahiin godina US 50n keessaa tokko. Iddoolaa guddoo Amerikaati.Garba Paasifik keessa jirtii Amerikaatti bara tokko Jappaan irraa bite. Godinii kun akkuma teessuma lafa isaattuu ibidda lafa jalaa tokka’u volcano irra taa'a. Fulaa ibiddii akkana lafa jalaa tokka’u namii keessa hin qubanne hedduutt jira. Gaara ibiddii lafa jalaa aaru ka irraa fagaatanii qubatanitti jira. Fakkeenna Maunaloa,Maunaloa fi Loihi fa Fulaan amma ibidda akkanaa amma keessatti himan Malama fi naannoo Leilan fa.Ibiddii kalee lafa jalaa tokka’ee gaazii fi ibidda lafatti facaaselleen tanuma tolchee fulaa 35 gubee lafa fafalaansee bahe.Naannoo Eilani Estates jedhan keessatti lafti fulaa 12n fafallaantee J.Babb, tohannoo teessuma lafa Amerikaatti qorataa.Bara 1955 asittu woma akkanaa kana keessatti argan.Godinii kun gaafas haga guyyaa 88 ibiddii lafa jalaa yaa’e. Ibiddii lafa jalaa yaa’u kun yoom akka dhaabatu beekuullee baatan ammaaf namii achii baqachuutti jira. Godinii kun lfa daawwii itti yaa’an ta Amerikaa guddoo maachanii faarsan. Midhaaguma gaarrenii,balee isii, maddoo bisaan isii, haroolee isii,maansa dotii fi gurraacha fa qaba. Iddoolaa gugurdoo isiin qabdu 6 keessaa teesso mootummaa isii, Onoluulluutti caala.


Putiin Kakatanii Angoo Qabatan

Bara 1999 kaasee Raashiyaaf takka mummicha ministeeraa yeroo kaan immoo prezidaanntii kan turan Vladmir putin har’a marroo 4 ffaaf prezidaantii ta’uun Masaraa Kremliin keessatti kakatanii aangoo qabatan. Putin heera biyyatti irra harka ofii ka’anii yeroo kakatan Raashiyaa ishee har’a fi ishee gara fuula duraaf waan danda’aee mara gochuun hojii koo fi kaayyoo kooti jedhan. Putin Prezidaantii ta’anii marroo shanaffaaf dorgomuu yoo fedhan heera biyyatti jijjiruu qaban.Harrii jiru marroo walitti aanana lama caalaa filatamuu hin qaban jedha. Filannoo Bitooteessa darbee gaggeeffameen putin kaadhimamaa isaani waliin dorgoman irratti sagalee 100 keessaa harka 77 argachuun injifatan. Deemsa sagalee kennuu gaggeeffame kan qeeqan taajjabdonni addunyaa deemsa filannoo sana keessa shirri hojjatamuu isaa fi kanneen dhiyaatan keessaa filachuun rakkisaa ture jedhu. Angawoonni filannoo kan Raashiyaa immoo seera cabee xinnoo dha jechuun kunis qoratamaa jira jedhan.


Prezidaant Traamp Yeroon Taarifa Itti Baasan Baatii Tokkoon Haa Dheeratu Jedhan

Prezidaantiin US Doonaald Traamp taarifa alluuminiumi fi sibiila gamtaa Awrooppaa, Kanaadaa fi Meexikoo irra kaa’ame yoo xiqqaate baatii tokko itti dabalaaf akka hin baafne beeksisaniiru. Taarifa yeroof akka hin baafne tursuun kan akka biyyootii China, Japan fi Raashiyaaf tolfame har’a dhumata. White House akka jedhetti garuu guyyoota 30f akka dheeratu mari’ataa jiraachuu beeksise. Komiishinni Awrooppaa yeroo kana yeroo murtaa’eef dheeressuu ibsa baaseen qeequu dhaan gamtaan Awrooppaa dhimma kana irratti mari’achuuf qophee ta’uu beeksisee doorsisaan garuu mariif gad hin taa’u jedhee jira. Murtiin US kan duruu daldala miidhe haalli gabaa addunyaa oliif gad akka ta’u yeroo isaa dheeressa jedha ibsi sun. Gamtaan Awrooppaa dhaabbataa dhaan taarifa kana irraa walaba ta’uu qaba akka Ameerikaan jettu taarifi kun attamiin nageenya biyyaaf balaa ta’a jennee hin yaadnu jedhee jira.


Meesiin 3 keessa buufate, Filippeen tokko itti dabaleef,Barseloonan lafumaan qottee Deportiivo 4-2 dhuqi tolchitee shampiyonaa La Liga taate

Dibbbii,didibbi jettee wal duude.Oluma fuutetti dhukkee keette.Kubbaa xiixaa goolii isaanii keette. Meesiin sadii keessa buufate, Filippeen tokko itti dareef.Deportiivoo akkana tolchanii goolii 4 itti galchanii waancaa kubbaa miilaa La Liigaa irraa fudhan.ta baranaa taate. Shaampiyoonaa La Liigaa ka baranaa Barseloonaa.Ernestoon,manaajerii Barseloonaa ijoollee baruma tokko leenisee asiin gahee tapha kalee tapathan irratti Deportiivoo 4-2 moo’an. Tapha kalee kana irratti Lionel Meesii goolii qaraa 38’,82’ fi 85’ irratti ijoollee Deportiivoo afaan qabsiise. Kubbaan murxuxxitiin Meessiin daqiiqaa 85essoo irratti bitaacha itti dagalche sadeessoolleen 85’ irratti goolii keessa buute. Kubbaan lammeessoo innii Luis Suarez irraa bute sibiilaa goolii gubbaa maraa dhuftee goolii keessatti liphi jette. Baarkaan tana waliin marroo 25 shaampiyoonaa La Liga taate. Meesii fi Mohaammad Saalaa warra duruu goolii adamsuu yaa’uu ammallee kophee warqii badhaafamuuf irratti wal dorgomuutti jiran. Meessiin La Liigaa keessaa tapha ganna kana qofa goolii 32 galafate. Meesiin ta guyya adheengaddaa waliin goolii marroo 46 hat trick(tapha tokkotti goolii sadi galfate.) Kilabiin Deportiivoo jarii 4-2 moo'e taan amma ya kialbii sadarkaa gadi aanuutti gadi buute. Gama kaaniin ammoo namii kilabii kana gurraa itti tolchuun beekan Andres Iniesta, baruma kana qofa Baarkaa taphata. Isa ammoo Chaayinaatti horii guddaa itti baasee yaammatee bitate. Namii kun marroo 700 maqaa Baarkaantiin taphate waancaa 32 kilbii tana waliin argate. Kilabii kubbaa Scotish keessaa ammoo Celtiki ammoo Rangers 5-0 dhuqi tolchitee biyya isiitti shaampiyoonaa taate. Biruma ejjaa kubbaan tumachaa oolanillee namichii goolii Ranjers eegu Jak Alnwick kubbaa sadii qomatti guurratee goolii irraa dhowwee malee wannii sunii olitti itti gala. Celtic barana waancaa lama waluma gula moote.Iskootishii fi kilaboota kubbaa miilaallee moote. Dorgommiin EPL torbaan lamaan duubatti dhumatti.Haga ammaatti ji’a sagal keessatti marroo 354 taphtanii goolii 954 gale. Manchester Sitiin shaampiyoona.


Paakistaan Daangaa Afgaanistaan Waliin Qabdu Irratti Dallaa Ijaartu Itti Fufte

Paakistaan daangaa Afgaanistaan waliin jiru irratti ijaaraa kan jirtu dallaa fi ijaarsi haaraan dhiyeenya walitti bu’iinsi biyyoota lamaan gidduu walitti bu’iinsi lubbuu galaafate raawwatamus haala gaariin deemaa jira. Tattaaffiin waraanaan geggeessamu kan ijaarsa daangaa km 2,611f eegumsa akka shororkeessonni gama biyyattiitti hin seenne eeguuf ijaarmaa jiru bara 2017 keessa jalqabame. Keellaan eegumsaa daangaa irraa haaraan 150 ta’an ijaarame ta’uu isaaf kaan immoo bara 2019tti kan xumuramuuf jiru ta’uu angawoonni beeksisaniiru. Angawoonni Afgaanistan karoora kana mormuu dhaan daangaa bara koloneeffattummaa Briteen bara 1893 kan rakkoo adda addummaa gosa Pastun waliin jiru hammeessa jedhan. Angawaan naga eegumsa Pakistan VOAf akka ibsanitti ijaarsi kun irratti mari’atamaa ture. Paartilee mara jechuun US fi Afgaanistaaniin dabalatee qindoominaan irratti mariatame jedhan. Islaamabaad karoorri ijaarsaa kun doolaara miliyoona dhibbaan laka’amu kan fixu ennaa ta’u leellistoonni seeraan ala daangaa lamaan cabsanii akka hin sossoone dhaabsisa jettee jirti.


Gareen Naga Eegisisu Kan Tokkummaa Mootummootaa Siiriyaa Keessatti Itti Dhukaafame

Gareen naga eegumsa tokkummaa mootummootaa ennaa isaan hojii qorannaa magaalaa Siiriyaa geggeessaa akkasumas qorattoota meeshaa keemikaalaa eegaa turanitti dhukaasi fi dho’iinsi isaan mudachuu hoogganaa dhaaba ittisa meeshaa keemikaalaa Ahmet Uzumucu beeksisaniiru. Balaan kun kan dhaqqabe Kibxata darbe ennaa ta’u gareen qorannaa sun gara Damascustti deebi’ee jira. Maddeen tokkummaa mootummootaa VOAf akka ibsanitti gareen ennaa balaan sun dhaqqabetti miseensonni garee naga eegumsaa balaan madaa’uu irra ga’ee jira. Gareen qorattootaa kun yoom Doumatti akka bobba’u hin beekamin jira jechuun hoogganaan dhaaa ittisa meeshaa kiimikaalaa ibsaniiru.


Yeroo Jalqabaaf Kuubaan Prezidaantii Maatii Kaastroo Alaa Argatte

Waggoota ja’atama keessatti yero duraaf maatii Kaastroo ala kan ta’an itti aanaan Raul Castro kan yeroo dheeraa prezidaantii Kuubaa ta’an. Itti aanaa prezidaant Miguel Ciaz –Canel adeemsa filannoo miseensota gumii biyyoolessaan guyyaa lamaaf geggeessamee har’a xumurameen kaadhimamaa tokkicha dorgoman turan. Dubbi himtuun ministrii dhimma alaa US Heather Nauert akka jedhanitti ce’umsi kun dimokraatawaa waan hin ta’iniif bulchiinsa Traampiif yaaddoo dha. Ba’ii siyaasaa keessatti lammiiwwan sagaleen isaanii dhaga’amuu qaba, inni kun dhugumatti sagaleen uummataa kan keessatti hirmaannaa qabaate miti jedhan. Prezidaantichi haaraan marsaa waggoota shan shanii lama booda kan taayitaa irraa bu’an kan umuriin waggaa 86 Raul Castroo bakka bu’an.


Hoogganaan Kooriyaa Kibbaa Marii Nukleraa Ilaalchisee Haala Uggura Kaa’u Hin Mul’isne Jedhan

Prezidaantin Kooriyaa Kibbaa Moon Jae-in Kooriyaan Kaabaa gumii isaaii fi Prezidaan Doonaald Taamp waliin uggura meeshaa nukleraa ilaalchisee jiru irra dhiibbaa hin ka’an jedhan. Moon hogganoota daldala ol aanaaf Seol keessaaf akka ibsanitti Ameerikaan loltoota ishee kooriyaa Kibbaa keessaa baasuu hin simattu yaada jedhu kooriyaan kaabaa hin kaasne jedhan. kan isaan jedhan qofti kooriyaa kaabaa dubbiin barbaaduun haa dhaabatu ka jedhu jedhan. Moon akka jedhanitti meeshaa nukleraa hiikkachuu inni jedhu Kaabaafis haa ta’u kooriyaa kibbaaf hiika addaa qaba jedhee hin yaadu. Kooriyaan kaabaa nuklera hiikkachuuf fedhii guutuu argamsiisaa jirti jedhan. Koriyaa lamaan gidduutti mariin geggeessamu hanga gumii Ebla 27tti hoogganaa kooriyaa kaabaa Kim Jong Un waliin itti fufuu qaba, gumiin kaabaa fi US gidduuf garuu yeroon hin muramin jira.


Prezidaantiin Tarkii Filannoon Prezidaantummaa Waggaa Tokkoo Dursee Ka Geggeessamu Tahuu Beeksisan

Prezidaantiin Tarkii – Resep Xayyib Erdogaan, filannoon prezidaantummaa fi paarlaamaa, yeroo itti sagantame waggaa tokkoo dursee ka geggeessamu tahuu beeksisan. Kunis taayitaa isaanii gara prezidaantii uummataan filatamuutti jijjiiruu fi danqaalee fuuldura dhaabatanii jiranitti furmaata kennuuf akka tahe dubbatan. Ka silaa Sadaasa bara 2019 geggeessamuuf ture – filannoon biyyattii, Waxabajjii 24 ka fuul-dura keenyaa ka geggeeffamu tahuu labsan – Erdogaan. Hoogganaan paartii Tarkii guddichaa, ka “NATIONALIST PARTY” jedhamuu – DEVLET BAHCELI waliin eega marii geggeessan booda ka prezidaantichi waa’ee guyyaa filannoo haaraa kana beeksisan. Tarkiin sirna filannoo ishee kan hoogganaan paarlaamaan filatamu irraa gara prezidaantiin uummataan filatamuutti ka jijjiirataa jirtu yoo tahu, kun immoo prezidaantiif aangoo irra-jabaa kenna.


Daarektarri CIA fi Kiim Joon-Un Iccitiin Walgahuu Traamp Mirkaneessan

Prezidaantiin Yunaayitid Isteets, Doonaald Traamp, daarektarri CIA – Maayik Poompihoo magaalaa Piyoong-Yaang keessatti, hoogganaa Kooriyaa Kaabaa – Kiim Joong-Un waliin iccitiin walga’uu isaanii har’a mirkaneessanii jiran. “Walga’ichi qajeeltoon geggeessame . Hariiroon gaariin uumamee jira” jechuun, fuula Twiterii isaanii irratti kan barreessan – Prezidaantiin Yunaayitid Isteets, “Korri geggeessamu maal maal akka of keessatti qabatu hojjetamaa jira. Niyukilara dhabamsiisuun addunyaadhaaf waan gaarii dha. Kooriyaa Kaabaaf illee akksuma” jedhan. Kaleessas, Prezidaant Traamp, “Yunaayitid Isteetsii fi Kooriyaa Kaabaa walga’ii sadarkaa ol’aanaa geggeessan” jedhanii turan. Garuu, gad-fageenyaan hin ibsine. Kan lafa bashannanaa prezidaant Traampitti isaan daawwatan - Muummichi-ministaraa Jaappaan – Shiinzoo Abes, kaleessa, tarkaanfii preizidaat Traamp faarsanii, “tarkaanfiin akkanaa gootummaa barbaada” jedhanii turan.


Qaama Haleellaa Keemilaalaa Siiriyaa Qorachuu Garas Dhaqe Irratti Dhukaasni Baname

Siiriyaa keessatti lafa haleellaan Keemikaalaa itti geggeessame qorachuuf ka bobbaafamee – garee qorannaa meeshaa Keemikaalaa irratti dhukaasne meeshaa waraanaa banamuu fi dhuka’aan dhoosamuun himamee jira. Hoogganaan dhaabbaticha qorannaa meeshaa keemikaalaa kan OPCW – Ahimet Uzumkuu har’a ibsa kennaniin, “bakka tokkoffaatti, otuu uummatni hedduun walga’anii jiranii, ergaan akka gareen qorannaa sun akka bakka sana gad-lakkisee ba’u hubachiisu, Damee Nageenyaa fi Tika-nagaa Tokummaa Mootummootaa irraa dhaqqabe. Bakka lammataatti, dhukaasa meeshaa waraanaa fi dho’insa dhuka’aa tu gurmuu sana mudate” – jedhan. Gochaan kun kaleessa tahuu ka dubbatan – hoogganaan jaarmayicha qorannaa keemikaalaa, gurmuun qorattootaa naannoo sana gad-lakkisuun gara Damaaskesitti deebi’uu beeksisan. Miseensota gurmuu sanaa keessaa kan madaa’e akka hin jirre – maddeen Tokkummaa Mootummootaa VOA-tti himanii jiran.


Haatii Warraa Pireezdaantii Ameerikaa Duraanii Joorji H.W. Buush, Baarbaaraa Buush Du'aan Boqatan

Haati warraa pirezdaantii Yunaaytid Isteets duraanii Joorji H. W. Buush, Baarbaraa Buush umurii isaanii oggaa 92-tti du’aan addunyaa kana irraa boqatan. Abbaa warraa isaanii qofa odoo in ta'in ilmi isaanii Joorji Buushiis pirezdaantii Yunaaytis Isteets ta'anii tajaajiluun Baarbaraa seenaa biyyatti keessatti dubarti seenaa qabeessa isaan taasiseera. Baarbaraan, bara abban warraa isaanii pireezidaantummaadhaa kaadhimaman bara 1988, “anarraa waanuma argitan argattan. Ani pireezdaantummaaf in dorgomu,” jedhani turan. San boodaas taanaan waan itti amanan dubbachuurra nama duubatti in jenne nama dhugaaf dhabbatu ta’uu isaaniitu himamaaf. Rifeessa isaanii addeeffatanii uffata ulfaataa uuffachuudhan an beekkaman Baarbaraan bara jireenya isaanitti "akkawoo lammiiwwan Ameerikaa hundaa' maqaa jedhuus horataniiru. Dubbii himaan maatii isaanii akka jedhanitti Baarbaraan Hoospitaalaatti yaallamaa turanii Sambata Guddaa darbee garuu qoricha fudhachuu dhaabuuf murteessan.Kibxata harraa bakka maatii fi hiriyoonni isaanii jalaala qabaniif ibsaafii, isaan jajjabeessaa turanitti nagahaan boqachuu malee dhibeen isaanii maal akka ture in ibsamne. Buush fi Baarbaraan erga bultii dhabbatanii oggoota 72. Kunis seenaa pireezdaantoota Ameerikaa keessatti gaa’ila bara dheeraa lakkoofsise ta’ee galmaahera.Sirni awwalchaa Baarbaraa Buush hoom akka ta’ee ammaaf in beekkamne.


Bashaar Alasaad Haleellaa Godhameen Hin Rifanne, Sirumaa Siriyaa Tokkoomsa Jedhan

Prezidaantiin Siiriyaa, Bashaar Alasaad, abboota-siyaasaa Raashiyaa waliin walga’ii geggeessan irratti ennaa mul’atan waan haleellaa sanaan rifatan hin fakkaatan turan. Namaoota siyaasaa Raashiyaa prezidaant Alasaad wajjiin walga’an keessaa tokko – Dimitrii Sabliin, hoogganichi Siiriyaa kan haleellaa sanaan hamleen isaanii hin cabiiin tahuu eeran. “Haleellichi daran Siiriyaa tokko taasisa” jechuu isaaniilee dubbatan. Gama biraatiin, haleellaa keemikaalaa prezidaantiin Siiriyaa, Bashaar Alasaad, biyya ofii keessatti geggeesse- jedhame adabuutti ka fuuleffate haleellaan gamtaa biyyoota gama dhihaa eega Siiriyaa irratti geggeessamee booda, akka Raashiyaan yaalii araaraa godhamutti hirmaattu Faransaay dhidhiibaa jirti.


Yunaaytid Isteets, Faransaayi fi Briteen 'Haleellaa Meeshaalee Keemikaa Mootummaa Siriiyaa Irratti Xiyyeeffate' Jedhan Geggeessan

Prezidaantiin Yunaayitid Isteets, Donaald Traamp, mootummaan Siiriyaa kan Prezidaant Bashaar Alasaadiin hoogganamu meeshaalee keemikaalatti akka hin fayyadamne taasisuutti ka fuuleffate, yunyitid Isteets fi wal-taatotnni ishee Farasaay Briteen, haleellaa gamtoome ka mootummicha irratti geggeessan tahuu Jimaata halkan labsanii jiran. Akkuma prezidaant Traamp dubbatanitti, dho’insawwan magaalaa Siiriyaa –Damaaskus irraa ifa futtaasuu jalqaban. Haleellichi amma dhaabatee jira. Maddi oduu Asoosheeted Prees, magalattii gama bahaa irraa aaarri guddaan ka’ee isaa fi ibiddi boba’u guddaan gama bahaa irraa mul’achuu isaa gabaase. Televiiziyoonni Siiriyaa immoo aleellaaleen sun Waaltaa Qorannaa Saayinsii ka magaalaa Demaaskes cina jiruu fi kusaa waraanaa achitti dhihoo jirutti fuuleffatee geggeessamuu isaa gabaasee jira. Humni ittisa qilleensaa Siiriyaa magaalaa Demaaskus irraa gama Kibbaatti raketoota gara sanatti dhukaasaman keessaa 13 dha’anii jiran jechuun gabaase –Sabaa-himaan Siiriyaa. Kanumaan wal-qabatee, itti-aanaa prezidaantiin Yunaayitid Isteets, Maayik Pens, kora hoogganoota biyyoota Laatiin Ameerikaa, ka magaalaa galma-mootummaa Peeruu, Limaa geggeessame irratti, kaleessa waa’ee haleellaa waraanaa prezidaant labsanii ibsa kennuun, qooda biyya isaanii waltajjii addunyaa irratti qabdu irratti dubbatanii jiran. Prezidaantichi Yunaayitid Isteets, Donaald Traamp, haleellaalee misaahelaa waaltaalee akka maadhee meeshaalee keemikaalaatti shakkaman irratti geggeessaman dinqsiifachuun “ergamni raw’atame” jedhanii, fuula Twiiterii isaanii irratti maxxansanii booda, itti-aanaa prezidaant Peens immoo barbaachisummaa tarkaanfii sanaa tumsuun dubbbatan. Akka michoonni Yunaayitid Isteets haleellaa gamtaa Yunaayitid Isteets, Faransaayii fi Briteeniin geggeessamanitti makaman hawachuutti ka fuuleffate – haasaan Pens.


Ani Nama Waraana Jaal’atu Miti: Kaadhimamaa Ministeera Dhimma Alaa Ameerikaa

Kan prezidaant Doonaald Tramp ministrii dantaa alaaf filatan daayrikteri CIA Mike Pompeo nama waraana jal’atu jechuun himannaan na irratti dhiyaate sirrii miti jechuu dhaan koree senetii kan hariiroo alaa duratti har’a dubbatanii jiran. Pompeoon miseensota koree kanaaf akka himanitti aangoo isaanii yoo mirkanaa’eef diplomaasummaaf cimsanii nama falman ta’uu isaanii dubbatani. Ba’ii gaariin yeroo mara dhimmootii diplomaasummaa irratti ni injifata jedhan. Itti dabaluu dhaanis Pompeon nnaa ministeericha dhimma alaa duraanii Rex Tillerson bakka duwwaa hafe nan guuta jedhan. Traamp Pompeoo kan kaadhiman erga diplomaaticha sadarkaa ol aanaa Tillersoniin baatii darbe hojii irraa hari’atanii booda. Tillerson Prezidaanticha waliin hariiroon qaban gaarii hin turre, hojjettoota White House waliin illee yeroo hedduu walitti bu’uu isaaniitu gabaasame.


Prezidaant Traamp Siriyaa Irratti Halleellaa Misaayilaa Oofuun Akka Filannoo Tokkoo Ti: White House

Haleellaa meeshaa keemikaalaa Siiriyaan Raawwatteef deebii kennuun dhiyootti ta’uu mala jechuu dhaan prezidaant Traamp ergaa tweeter erganiin beeksisaniiru. Prezidaant Traamp akka jedhanitti dhimma kana argaa jirra, kanaaf akkaan hordofna jedhan. Ergaa twitter duraan erganiin haleellaan sun dhiyoo ykn turee ta’uu mala jedhanii turan. yeroo isaa garuu hin ibsine. Haleellaan misaayilaa dhufaa jira jechuun erga Siiriyaa akeekkachiisanii guyyaa tokko booda Traamp har’a akka jedhanitti bulchiisa koo jalatti IS dhabamsiisuuf hojii guddaatu hojjetame jedhan. White House akka jedhetti Traamp Siiriyaa ijaa ba’uuf misaayilaan haleeluu akka filmaata tokkootti fudhatu. Haleellaa meeshaa keemikaalaa mootummaan Siiriyaa magaalaa dugdee Ghouta Douma keessatti Sambata darbe gargaarame jedhame sanaan namoonni hedduun yo du’an kaan immoo akkaan dhukkubsatan.


Traamp Qorannaan Raashiyaa Dhuma Hin Qabaanne Hojii Na Dhorke Jedhan

Prezidaan Doonaald Traamp qorannaa duula filannoo isaanii kan Raashiyaa waliin hidhata qaba jchuun himatame ilaalchisuun geggeessamu malaammaltummaa xumura hin qabaanne jechuun qeeqan. Kunis akka isaan hojii irratti hin fuuleffanne yeroo hedduu fudhate jedhan. Twiiter dhaan ergaa ganama barii maxxansaniin Traamp akka jedhanitti FBI ykn waajjira qorannoo kan federaalaan kaleessa waajjiraa fi hoteela abukaatoo isaanii dhuunfaa keessa buufate kan Michel Choen weeraruu dhaan galmee maallaqaa fi kan taatoo fiilmii quunnamtii saalaa Stormy Daniel waliin wal qabate kan bara bara 2006 keessa prezidaant Traamp waliin hariiroo jaalalaa dhoksaan qabu jedhameef maallaqa ba’e mul’isu qabaachuu balaaleffatan. Himannaa dhiyaae kanas Traamp haalanii jiran.


Prezidaant Traamp Siiriyaa Irratti Haleellaan Raawwatuu Akka Malu Akeekkachiisan

Humnootiin Siiriyaa misaayiloota gara Siiriyaatti dhukaafaman kamiinuu qilleensa irratti fashalsiisuun kuffisu jechuu dhaan Libanonitti ambaasaaddorri Siiriyaa erga dubbatanii booda prezidaantiin US Doonaald Traamp deebii kennaniiru. Misaayiloonni sun dhufaa jiru waan ta’eef Siiriyaan qophaa’uu qabdi jedhan Traamp. Mr. Traamp lammii ofii isaa gaazii summaa’aa dhaan fixuun bineensa isa gammachiisu waliin michummaa uummachuun hin barbaachisu jedhan. Mooskoon gama isheen deebii kenniteen misaayiloonni US qiyyaafata gochuun kan irra jiraatu shororkeessota malee mootummaa sirnyaa Siiryaa irratti miti jetti. Dubbi himaan Kremliin Dimitryy Peskoov itti dabaluu dhaan qaamotiin waraana Siiriyaa keessatti hirmaatan martinuu tarkaanfii naannoo sana jeequ kam irraa iyyuu of qusachuu qabu jedhan. Sabaa himaan Raashiyaas gama isaan doorsisi misaayilaa Ameerikaa haala jiru hammeessuu irraan kan hafe barbaachisaa miti jedhee jira. Erga sambata darbe Gutaa keessatti keemikaalli summaawaan namoota 40 erga galaafatee booda haalli isaa hammaatee jira.


Afaan Yaa’ii Mana Maree Ameerikaa Deebisee Filatamuuf Hin Dorgomu Jedhan

Afaan yaa’iin mana maree bakka bu’oota uummataa Ameerikaa Paul Ryan filannoo baatii Sadaasaaf kan hin dorgomne ta’uu sabaa himaaleen US gabasaniiru. Kunis dandeetti Ripuublikaanonni filannoo walakkeessa waggaatti mana maree dhuunfachuu isaanii shakkii keessa buusee jira. Rayan manni maree inni kun Amajjii keessa yeroon hojii isaa ennaa dhumatu maatii isaanii waliin yeroo dabarsuu waan fedhaniif deebisanii filatamuu akka hin feene kan beeksisan har’a tuuta oduuf ibsa kennani irratti ture. Hojii kanaaf waanan danda’e mara hojjedheera, kanaaf itti gaafatama kana fudhachuu kootti waanan gaabbu hin qabu jedhan. Yeroo hedduu kan hariiroon isaan gidduu jiru muddamaa ta’e Traamp ergaa twitter maxxansaniin Rayaaniin galateeffataniiru. Ripaablikaantichi Wisconsin irraa kan ta’an Rayaan erga bara 2015 qabee afaan yaa’ii mana maree ta’uun tajaajilaa jiran. Mana maree bakka bu’oota uummataa keessaa erga bara 1999 qabee tajaajilaa turan.


Prezidaant Traamp Tarkaanfii Seeraan Alaatu Hojjatame Jedhu

Waajiira abukaatoo dhunfaa kan prezidaant Traamp Maaykil Kohen isa Neew York keessa jiru fi Hoteela keessa buufate waajirri qorannoo kan Federaalaa ykn FBI weeraruu isaa Traamp har’a balaaleffatanii jiru. Hojjatoonni FBI waraqaa ajaja sakata’aa kanaaf barbaachisu Wiixata Kaleessaa kan ergan yoo ta’u galmeelee maallaqaa fi kanneen biroo tarii kan hariiroo Traamp fi Kohen gidduu jiru fudhatan.Kunis dubartii taatoo filmii kan qunnamtii saalaa kan taate Stormii Daniels haariroo jaalalaa dhoksaan prezidaant Traamp waliin qabdu akka dhoksistuuf jecha filannoo bara 2016 dura Dolaaraa kuma 100 fi kuma 30 Kohen kenneefii jira isa jedhu ilaaluuf ta’uun beekamee jira. Dubartiin kun Prezidaant Traamp waliin hariiroo jaalalaa qabaataa akka turte dubbatti.Traamp garu maallaqnii kun isheef kennamuu hin beeku jedhan.Abukaatoo fi nama abukaatoo dhaabbatte gidduu iccitii jiru ragaa dhaddachaa godhanii dhiyeessuun akka hin danda’amne seerri biyyatti ni dhorka jechuun Traamp falmaa jiru.


Fixiinsa Siriyaa Nan Qoradha Jedha Tokkummaan Mootummootaa

Tokkummaan mootummotaa fixiinsa Siriyaa keessatti dhaqqabe garee qoratu gamasitti kan erguuf jiru ta’u har’a beeksisee jira.Ripaablikiin Araboota Siriyaa fi Federeshiniin Raashiyaa himannaa dhiyaate kana akka qoratan dubbataa yeroo jiran kanatti Tokkummaan mootummotaas kana beeksiise Haleellaa kemikaalaa handaara magaalaa galma mootummaa siriyaa – Damaasqoo cinatti gaggeeffame kan ilaaleen dhugaa jiru eega hubatee booda Amerikaan deebii kennuu maltuu kan beeksisuu ta’u prezidaant Traamp beeksisanii jiru. Deebiin kennamuus humna guddaan akka ta’u Traamp Wiixata kaleessaa galgala hogganoota waraanaa wajjiin ituu wal hin ga’iin dura dubbatan.. Waayit Haawus har’a akka beeksiseetti prezidaant Traamp imaltuu gara Laatiin Amerikaa gochuuf karoorfatan dhiisan. Kunis deebii Amerikaan Siriyaaf kennuuf jirtu hordofuuf ta’uun beekamee jira.Fixiinsa naannoo riphxee looltootaan to’atamuu kan Ghouta keessatti kemikaalaan dhaqqabeen yoo xiqqaate lubbuu nama 40 galaafatee jira.


Angawoonni Bulchiinsa Prezidaant Traampiif Hojjatan Angoo Gadhisuun Itti Fufee jira

Prezidaantii Donaald Traampiif gorsaa waa’ee nageenyaa gameessa kan ta’an Tom Bassert har’a ituu hin yaadamin aangoo gadhisanii jiru. Maaliif aangoo akka gadhiisan ifa miti.Garu kan yaada ofii irratti cichan John Boltan tramp aanoo qabatanii ji’a 15 keessatti gorsaa nageenyaa isa sadaffaa ta’uun aangoo eega qabatanii guyyaa tokko booda Baaseert har’a aangoo gadhiisan. Bloomberg fi CNN akka gabaasanti Bassert gaaffii Bolton biraa dhiyaateen ituu hin yaadamiin har’a aangoo gadhiisan. Umriin isaanii 43 kan ta’e Bossert erga guyyaa Traamp kakatanii aangoo qabatanii as waliin hojjataa turan


Hoogganaan Kooriyaa Kaabaa Mariif Fedhii Agarsiisuu Yunaaytid Isteets Mirkaneeffatte Jedhame

Hoogganaan Kooriyaa Kaabaa – Kim Jong Un, waa’ee dugdee Kooriyaa meeshaa niyuukilaraa irraa walaba gochuu mari’achuu fedhii agarsiisuu isaanii Yunaayitid Isteets mirkaneeffattee jirti, jedhu aangawaan bulchiinsa prezidaant Traamp tokko. Kooriyaa Kaabaa, baatii dabre keessa waa’ee walga’ii kanaa eega dhiheessitee booda, hoogganichi biyyattii - Kim Jong Un kallattiidhaan prezidaant Traamp wajjiin walga’uuf fedhii qabaachuu mallattoo qabatamaa agarsiisuun kun ka jalqabaa ti. Traamp, baatii Caamsaa dura, Kim Jong Un wajjiin walga’uu akka fedhan dubbatanii jiran. Garuu, ajandaa fi iddoo marii isaanii dabalee waa’een marii hoogganoota lameenii waan bal’inaan ibsame hin jiru. Aangawoonni Yunaayitid Iseets akka jedhanitti, aangawoota Waashington fi ka Piyoong-yaang gidduu wal-quunnamtiin iccitiidhaan deemaa jiru ni jira.